
Bevezetés. 


í Földrajzi  viszonyok. 


■3 


A gyergyói  medence  délen  a Ferrótól  számított  k.  h. 
43o5’  43°  16’  30”  északon  a 43n5’  — 43°  11’  30”  és  az  é.  sz 
4ó°  38’  — 4őo  49’  30”  között  fekvő,  a tenger  színe  felett 
767'5  m.  átlagos  magasságú  alluvialis  síkság  elég  jól  fejlett  és 
teljesen  zárt  hidrografiával.  A 28  km2  területű  medence  bele- 
rajzolható egy  olyan  ellipszisbe,  melynek  hosszanti  tengelye 
SE — NW  irányú,  ez  irányt  a medence  legnagyobb  folyója  : a 
Maros  is  követi.  A gyergyói  síkság  a nagy  magyar  és  az 
erdélyi  medencével  közös  medence,  illetőleg  ez  utóbbinak 
egyik  öble  volt  még  az  oligocén  korban,  majd  a Maros  hát- 
ráló erózióval  N-NW  felől  a Görgényi  hg.  átvágása  után  be- 
vonult a medencébe  s annak  vizét  észak  felé  lecsapolta.  — A 
felcsiki  medence  felől  vízválasztó  a 889  m.  magas  Geréces 
hágó,  míg  a többi  oldalon  a gyergyói-görgényi  havasok  és 
a Hargita  nyúlványai  ölelik  körül  a medencét.  A Maros  a me- 
dence nyugati  részén  vonul  végig ; ugyan  is  a síkság  kelet 
felől  nyugati  irányban  határozott  lejtést  mutat  egészen  a Ma- 
rosig, ahonnan  kezdve  ismét  emelkedik.  Tehát  a keletről  jövő, 
vagyis  jobbparti  mellékpatakok  (9)  hosszabb  — a balparti 
mellékpatakok  (10)  rövidebb  folyásuak.  A patakok  és  a Maros 
hordalékai  hozták  létre  e kevéssé  termékeny  alluvialis  síkságot. 
A medence  évi  közepes  hőmérséke  4’5o  C.  és  így  erős  nega- 
tivus  anomáliája  van,  klímája  tehát  zordnak  mondható.  Tcr- 

mesztett  növényei  között  első  helyen  áll  a rozs,  azután  a zab, 
bükköny  és  a burgonya ; kisebb  mennyiségben  termesztenek 
búzát  és  igen  kevés  kukoricát.  Az  egész  országban  aránylag 
Csík  m.,  illetőleg  Gyergyó  termeli  a legtöbb  rozsot  — (Stat. 
közi.  1901.),  melyet  Gyergyóban  gabonának  neveznek. 


Rozsot  termel  a bevetett  területnek  — — 40%-a 
Zabot  termel  „ „ — — 30°/o-a 

Burgonyát  „ „ — — 15°/o-a 

Árpát,  búzát  „ „ — — 10%~a 

Kukoricát  „ „ — — 2°/o-a 


A medence  népessége  a következő  tiz  községben  lakik : 
Gy.-Szentmiklós,  Gy.-Alfalú,  Gy.-Ditró  (Gyitró),  Gy. -Remete, 
Gy.-Szárhegy,  Gy.-Csomafalva,  Gy. -Újfalu,  Gy.-Tekerőpatak, 
Gy.-Kilyénfalva  és  az  oláh-lakosságú  Vasláb,  mely  azonban 
tárgyalásunkon  kívül  esik. 

A medence  népesedési  viszonyairól  a négy  utolsó  nép- 
számlálás  idejéből  a túlsó  oldalon  levő  statisztika  tájékoztat  : 

Ezen  kimutatáshoz  még  egy  általam  összeállított  — ter- 
mészetesen nem  absolut  pontosságú  — kisebb  statisztikát  csa- 
tolok, amelyet  1908.  év  nyarán  készítettem. 


Községek : 

A lakosok 
száma  kbl. 

A lakóházak 
száma  kbl. 

Kbl.  hány  lélek 
jut  egy  házra. 

Gy.-Szentmiklós  — — 

8500 

1500 

57 

Gy.-Alfalú  — — — 

6300 

1400 

45 

Gy.-Csomafalva  — — 

4000 

860 

47 

Gy.-Ujfalú  — — — 

3900 

830 

47 

Gy.-Tekerőpatak  — — 

2400 

500 

4-8 

Gy.-Kilyénfalva  — — 

980 

200 

4-9 

Gy. -Szárhegy  — — — 

4300 

908 

4-8 

Gy.-Ditró  — — — 

6400 

1400 

46 

Gy. -Remete  — — — 

5250 

1100 

47 

A községek  és  népesség. 


Ami  különösen  néprajzi  szempontból  igen  fontos  : az  oláh- 
ságnak  a medencébe  való  bevonulása  elég  tekintélyes,  de  nem 
veszélyes.  A székely  községekben  való  szórványos  betelepülés 
elég  lassan  történik  és  örvendetes  jelenség,  hogy  a székelység 
fölszívó  ereje  a gyors  assimilálást  eredményezte,  amit  látha- 
tunk a statisztikából  is.  U.  i.  míg  pl.  Alfáidban  387  embernek 
vallása  gör.  hath.,  addig  anyanyehTe  csak  13-nak  oláh.  A köz- 
ségek lakóssága  a régebbi  székely  nemességből  és  jobbágy- 
ságból áll.  Büszke  még  most  is  a primipilus-utód  az  ő lovon 
járó  őseire  és  külön  utcába  vonul  (pl.  Gy.-Szárhegyen  : a Ne- 
mesek utcája)  s nem  házasodik  össze  a pixidárius-utóddal, 
kinek  ősei  gyalog  cipelték  a hosszú  nyelű  dárdát. 

A gyergyói  székely  a közepest  éppen  megközelítő  nö- 
vésű, zömök,  barna  hajú,  szögletes,  illetőleg  gömbölyű  arcú. 
Beszéde  lassú,  szinte  vontatott. 

Sajátságos  a községeknek  közigazgatási  és  igazságszol- 
gáltatási szervezete.  A községek  jobbára  oly  nagyok,  hogy 
nem  is  egy,  de  2,  sőt  3 jegyzőjük  is  van  : első-,  másod-  és 
harmadjegyző.  A másod-jegyző  rendszerint  az  anyakönyvve- 
zető és  közgyám  is.  A község  élén  valójában  a főbíró  áll, 
helyettesítője  a másod-bíró  v.  kisbíró,  ki  a peres  ügyeket 
(tyúk-pereket)  szokta  intézni.  Nevezetesebb  hivatalnokok  még 
a pénztárnok , adószedő , nyilvántartó , (ki  a birtokíveket  ke- 
zeli) és  a rendőrbiztos.  Azután  sok  dolguk  akad  a községi 
tanácsosoknak,  v.  hűtősöknek  (számuk  6 ; a kisebb  peres 
ügyekben  ítélkeznek),  akik  egy-egy  tizednek  a birái.  Annyi  kéz- 
besítő van,  ahány  tizedből  áll  a község  (ritkán  osztják  éppen 
10  részre  a községet,  de  azért  a részeket  itt  is  tizedeknek  ne- 
vezik.) A marhaállományt  nyilvántartja,  a marhaleveleket  kiál- 
lítja a törzskönyvvezető.  A 12  határpásztor  ionoké  a 2 határ- 
tanácsos (állásuk  igen  tekintélyes).  A rendre  4—6  rendőr 
ügyel  fel,  kiknek  alárendeltjei  a pógárok  v.  küldöncök  (minden 
tizednek  van  egy  p ágára .)  Minden  elöljárónak  tisztességes 
fizetése  van  (pl.  a bírónak  1200,  a kis  bírónak  800,  a pénz- 
tárnoknak 600  kor.  stb);  tiszteli  őket  a nép  s van  tekintélyük. 
Meglepően  szép  rend  és  fegyelem  van  minden  községben. 

A községnek  leghosszabb  útja  az  országút,  minthogy  fő- 
képen az  országút  mentén  építkeznek,  amelyből  szabálytalanúl 
ágaznak  szét  az  utcák  (nevöket  rendesen  valamelyik  nevesebb 
család  után,  vagy  pedig  a főutcához  való  viszonyukból  kifo- 
lyólag kapják).  Minden  községnek  van  piaca,  mely  4 — 5 utcá- 
nak összefutásánál  keletkezik.  A piac  körül  van  a templom  az 
iskola,  a községháza,  a nagyobb  kereskedések,  egy-két  utcai 
kút  stb.  A községeknek  kettős  határuk  van:  belső  és  külső. 
A lakóházakat,  kerteket  és  általában  a belsőségeket,  melyek  a 
községet  alkotják  — határolja  a belső  határ , míg  a községek- 
hez tartozó  réteket,  mezőket,  erdőket  a külső-határ  öleli 
körül.  A belső  határt  a külső  határtól  a vetés  kapák  választ- 
ják el,  hogy  a marhák  s más  háziállatok  ne  mehessenek  ki  a 
mezőre. 

A medence  fizikai  és  népességi  viszonyaiból  szükség- 
szerűleg  következik,  hogy  a terület  etnografiailag  egységes  és 
zárt  és  ennélfogva  a gyorsan  pusztuló  etnográfiái  sajátságok- 
nak mind  a folklóré,  mind  a tárgyi  néprajz  tekintetében  való- 
ságos végvára;  néprajzi  gyűjtés,  valamint  antropologiai  felvé- 
telek számára  most  is  hálás  területül  kínálkozik.  A mostan  dia- 
dalmasan bevonuló  vasút  s vele  együtt  a modern  kultúra 
gyorsan  megfogja  változtatni  ezen  érdekes  területnek  külső 
képét. 


A székely  ház. 

Mielőtt  a gyergyói  háznak  részletesebb  ismertető  leírásá- 
hoz fognék,  röviden  a „székely  ház“  eddigi  irodalmának,  ille- 
tőleg az  eddigi  irodalom  alapján  a „székely  háznak**  ismertetését 
adom,  hogy  az  összehasonlítást  majd  könnyebben  végezhessük. 

A „székely  ház**  irodalmának  megteremtésében  Huszka 
József,  Jankó  János  dr.,  különösen  Szinte  Gábor,  újabban  Sebes- 
tyén Károly  és  az  erdélyi  száz  házzal  kapcsolatosan : Biinker 
J.  R.  sopronvárosi  tanító  munkálkodtak.  A „székely  házat**  s 
különösen  annak  eredetét  illetőleg  három  irányban  oszolnak 
meg  a vélemények.  Történetileg  az  első  irányt  Huszka  József 
képviseli,  aki  a székely  házra  oly  jellemző  eresz,  valamint  a 
nagy  kapun  szokásos  tradicionális  díszítő  elemek  után  kutatva, 
a székely  ház  eredetét  egész  bizonyossággal  Közép  Ázsiába 
teszi,  Kína  és  Perzsia  közé,  a szasszanida  perzsák  uralkodási 
idejére. 

Biinker  képviseli  a másik  irányt,  hogy  t.  i.  fejlődésük 
hajnalán  az  erdélyi  szász  ház  és  a székely  ház  édes  testvérek 
s hogy  mindkettő  alaptypusa  „az  árja  ház  ősalakja  s ez  áll 
egyetlen  lakóhelyi  gből,  amelyben  a tűzhely  lángja  lobog  és 
egy  elébe  tett  előcsarnokból/**  Jó  részben  elfogadta  az  ő állás- 
pontját Jankó  is. 

* Népr.  Ért.  1900.  26  old. 

A harmadik  irányt  a székely  háznak  jelenlegi  legjobb  is- 
merője : Szinte  Gábor  képviseli,  aki  hiábavalónak  tartja  a székely 
ház  előpéldáit  nyugaton  keresni,  de  viszont  az  eredetnek  messze 
keletre  való  vitelét  merésznek  találja,  hanem  a kétsejtű  alapból 
kiindulva  a jelenlegi  tipikus  székely  házat  fejlődése  útján  mu- 
tatja be,  mint  olyat,  amelyet  a természeti  viszonyok  és  a szé- 
kely nép  faragó  ügyessége  és  sajátos  életkörülményei  hoztak 
létre  és  tettek  a székelység  kizárólagos  sajátjává. 

Szinte  Gábor  okoskodása  mindenek  felett  természetes,  sok- 
szor nagyon  tetszetős ; tekintettel  azonban  arra,  hogy  a meglevő 
tárgyi  emlékek  alapján  csak  200  éves  múltra  tud  visszamenni 
az  eredetet  egyáltalában  nem  is  tárgyalja. 

Huszka  leírása  szerint  a székely  ház  véggel  jön  ki  az 
utcára,  mig  eleje  az  udvarra  néz.  Az  utca  és  a ház  vége  között 
van  a virágos  kert.  A házzal  szemben  a kapu  másik  oldalán  van 
a sütő.  A csűr  a „ház  hossztengelyére  merőlegesen  áll  hátul 
az  udvar  azon  oldalán,  melyen  a ház. “ A többi  épületek  az 
udvarnak  a házzal  szemben  levő  oldalán  sorakoznak.  „A  másik 
felette  jellemző  vonása  a székely  faháznak,  hogy  az  nem  akar  fa 
lenni.  A székelyek  csak  boronaházat  építenek,  az  oszlopos  vagy 
favázas  építkezés  náluk  ismeretlen."*  Az  egymásra  rakott  boro- 
nák a sarkokon  a fal  síkjából  kiálló,  egymást  keresztező  vége- 
ken átlapolvák  (?),  úgy,  hogy  a gömbölyű  gerendák  egészen 
összeérnek."  „Úgy  látszik,  az  Attila  korabeli  saroksast  ma  nem 
találjuk."  **  A ház  alaprajzát  és  berendezését  az  I.  sz.  rajz  2. 
ábrája  mutatja.  Csikszentgyörgyi  faházak  alaprajzai.  1.  Ambrus 
Ignácé  1839-ből.  2.  Az  Ambrus  famíliáé  1792-ből  a = asztal, 
b = pad,  á = ágy,  e — éléskamra,  k = kályha,  t = almárium, 
p=  pincelejáró  ajtó. 

A közbül  beugró  négyszögű  tér  az  eresz , amelyből  balra 


* Ennek  az  ellenkezőjéről  sok  példával  tanúskodik  pl.  a felső 
Nyárád  vidéke:  a marosszéki  Szentföld,  hol  most  már  saroksas  fákkal, 
favázas  házakat  építenek. 

**  Mint  már  említettem,  Marosszéken  bőven  feltaláljuk. 

és  jobbra  ajtók  nyílnak  a szobába.  Mindkét  szoba  mellett  közfal- 
lal elrekesztett  ajtótlan  nyílású  hálófülkét  találunk.  Eme  fülkék 
gyakran  hiányoznak,  de  az  eresz  mögött  a „kőtség  kamra “ 
többnyire  megvan.  „A  jómódú  székely  lakásnak  ez  a beosztása 
az  egész  székely  földön."  Ehhez  még  hozzáteszi  Huszka,  hogy: 
„Gyakran  az  egyik  oldal  hiányzik,  máskor  a háló  fülke  nincs 
meg,  néha  még  az  élés  kamrára  sem  akadunk,  de  az  eresz  min- 
dig és  minden  háznál  megvan. “ * 

Az  udvar  felöli  oldalon  húzódik  végig  a tornác;  néha  ki- 
kanyarodik az  utca  felöli  házvégre  is,  nagyritkán  a csűr  felöli 
házvégen  is  látunk  tornácot. 

A tornácot  az  eresz  előtt  a földtől  a tetőig  deszkarácso- 
zat zárja  el  és  ezen  elkerített  helyből  balra  és  jobbra  ajtók 
nyílnak.  „Ez  a tornác-rácsozat  egész  megjelenésében  teljesen 
keleti.  A székely  tornác  az  eresszel  együtt  keleti  kapocs." 

Tehát  összegezve : a nyitott  ereszből  egyenesen  a kama- 
rába, balra  és  jobbra  egy-egy  szobába  jutunk;  ezeknek  kiegé- 
szítő részei  az  esetlegesen  előforduló  hálófülkék,  amelyeknek 
nyílása  előtt  találjuk  a kályhát,  mint  a ház  egyik  legfontosabb 
állandó  bútorát. 

Ezzel  a székely  házzal,  az  eresz  nyíltságát  nem  tekintve 
teljesen  egyezik  a svájci  ház,  hol  a nyitott  eresz  helyett  ajtós 
pitvart  találunk. 

Általános  a kétoldalú  konty-födél,  nem  ritka  azonban  a 
csonka  konty-födél  sem  (1.  a II.  sz  képet).  A fedélzetet  a szaru- 
fák tartják,  amelyeknek  „alsó  végei  a gerendáknak**  a ház  elején 
a falnál  mintegy  méterrel  kiálló  végébe  csapozvák,  vagy  sze- 
gezvék,  mikor  is  egy  kissé  túlérnek  rajta." 

A zsindelyezés  alapjáúl  a szarufákra  erősített  lécezet  szol- 


* Ha  most  már  mégis  nagyobb  számban  látunk  olyan  székely 
házakat,  amelyek  e szigorú  és  határozott  állításnak  ellent  mondanak, 
akkor  azokról  megállapíthatjuk,  hogy  nem  székely  házak. 

**  Nyilvánvalóig  a padlás  gerendákat  említi  itten  Huszka  és  a 
koszorúfáról  hallgat. 

gál.  „Gyakran  a zsindelylécek  között  a szarufák  felső  egyhar- 
mada,  vagy  negyede  táján  léc  helyett  kisebb  fajta  gerendát  húznak 
végig  a tetőzet  mind  a négy  síkján.  Ez  által  a zsindelyezés  felső 
harmadának  síkja  magasabban  állónak  látszik."  Úgy  gondolom, 
hogy  a körös-körül  így  létre  jött  nyílás  a füst  kiengedésére 
szolgál.  A Németországban  honos  oromzatos  nyeregtető  — ami- 
lyent az  erdélyi  szász  házakon  láthatunk  legtöbbet  — sohasem 
fordul  elő.  A csonka  konty-födélnél  „a  tető  által  nem  védett 
falat  az  orom  alsó  szélére  támaszkodó  keskeny  félnyereg  tető 
födi, “ mint  a II.  sz.  képünk  mutatja. 

A házon  kéményt  sohasem  találunk,  hanem  csak  szelelő- 
és  füstlyukakat.  A füstlyuk  mindig  a házvégeken  a kontysík  felső 
csúcsain  van. 

Ezek  után  a ház  díszítéseiről  emlékezik  meg  Huszka  J., 
amelyek  azonban  most  minket  nem  érdekelnek. 

Huszka  alapvető  könnyvének  hivatalos  bírálója : Jankó  J.,* 
aki  mélyreható,  szellemes  megjegyzésekkel  ismerteti  a könyvet  s 
közben  több  helyen  elmondja  saját  véleményét  és  tapasztalatait  is. 

A székelyház  tárgyalásakor  legfontosabb  szerepe  az  eresz- 
nek van,  amely  a székely  háznak  igazi  karakterisztikuma  s egyben 
a ház  alaprajzában  is  a leglényegesebb  változásokat  hozhatja 
létre.  A Huszka  házának  eresze  az  udvarra  néző  oldalán  nyitott, 
többi  oldalaiból  ajtók  nyílnak.  De  mi  van  akkor,  ha  az  eresznek 
csak  egyik  oldalán  van  szoba,  amikor  tehát  az  ereszszel  bevég- 
ződik a ház?  Erre  Huszka  nem  ad  feleletet,  illetőleg  ezt  az  eset- 
leges körülményt  figyelmen  kívül  hagyja.  Természetes  következ- 
ménykép kínálkozik,  hogy  ez  esetben  az  eresz,  mely  mögött  a 
kamara  van,  két  oldalon  nyitott,  tehát  a következő  alaprajzot  mu- 
tatja (í.  sz.  rajz.  3.  ábra.)  Ez  azonban  éppenséggel  nem  volna 
sajátsága  az  eresznek.  Csikban  való  utazásakor  Jankó  föltalálta 
azt  a kezdetleges  alakot,  amelynél  az  eresz  mellett  csak  egy 
szoba  van,  ilyen  esetekben  azonban  a kamara  végfala  előre  nyú- 
lik és  most  az  eresz  csak  egy  oldalon  nyitott.  (L.  a II.  A sz.  képet.) 

* Ethn.  1895.  18-36  old. 

Ebben  a formában  látjuk  azt  az  alapot,  amely  a könnyű 
fejlődésre  teljesen  képes.  Ha  most  emez  egy  szobás,  ereszes 
házhoz  még  építeni  akarnak,  az  újabb  szoba  szélessége  az  előb- 
bivel egyező  lesz  és  így  az  eresz  lényegében  semmit  sem  vál- 
tozik. Ezekhez  még  hozzáteszi  Jankó,  hogy  az  eresz  nagyságának 
és  jellemének  minden  körülmények  között  való  megmaradása 
csak  a székelyeknél  és  a székelység  néprajzával  rendkívül  sok 
rokonságot  mutató  Göcsejben  van  meg. 

Midőn  Huszka  — az  ereszről  szólván  — a székelyház 
alaprajzát  összehasonlította  a svájci  ház  alaprajzával,  annyira 
egymásmellé  állította  a székely  és  svájci  házat,  hogy  különbség 
gyanánt  a székely  ház  ereszének  nyíltságát  és  a svájci  háznak 
zárt,  illetőleg  ajtóval  nyíló  pitvarát  hozta  fel,  egyebekben  a hason- 
lóságot jelentéktelennek  találja.  Jankó  ellenben  éppen  a különb- 
ségeket találja  nagyon  is  figyelemre  méltóknak.  A különbség 
pedig  az,  hogy  a székely  ház  nyitott  eresze  mögött  kamra  van, 
mig  a svájci  ház  ajtós  pitvara  mögött  a konyha  kap  helyet. 
Ebből  aztán  Jankó  azt  a fontos  következtetést  vonja  le,  hogy 
„amint  a kamrás  eresz  kizárólag  székely,  úgy  a konyhás 
pitvar  kizárólag  német. “ S ha  ezen  határozott  kijelentés  ér- 
vénye megmarad,  akkor  a székely  ház  meg  van  mentve  attól, 
hogy  a germán  házakkal  való  testvériséget  elvállalja  még  az 
esetben  is,  ha  Huszkának  a messze  Ázsiába  való  kalandozásai 
teljesen  hiábavalóknak  bizonyulnának. 

A Huszka  leírása  és  bírálójának  megjegyzései  után  a székely 
ház  jellemző  sajátságaiul  a következőket  vehetjük  : a nyílt  eresz 
mögötte  a kamrával,  a teljes  vagy  csonka  kontyfödél  kémény 
nélkül  és  végül  a háznak  az  utcára  néző  oldala  elé  és  kikanya- 
rodó tornác. 

A Huszka  leírása  után  nem  áll  valami  világosan  előttünk 
a székely  ház  képe  kivülről-belülről  s különösen  szerkezetét, 
fölépítését  tekintve.  A díszítéseknek  és  az  eredetnek  magyará- 
zására oly  sok  időt  fordít  Huszka,  hogy  a székely  ház  részletes 
leírását  — úgy  szólván  — meg  sem  találjuk  hatalmas  munkájában. 

A székely  háznak  kizárólagosan  ismertető,  meglehetősen 

részletes  leírását  a székely  tárgyi  néprajznak  jelenlegi  legjobb 
ismerője : Szinte  Gábor  adja,  aki  félretéve  az  eredet  kérdését,  a 
még  meglevő  tárgyi  emlékek  alapján  a legkezdetlegesebb  for- 
mától a legkifejlettebbig  az  általa  megállapított  fokozatokon  keresz- 
tül mutatja  be  a jelenlegi  székely  házat  eléggé  részletes  leírásban.* 

Szinte  Gábor  a székely  ház  leírásához  az  adatokat  Három- 
szék, Csik,  Udvarhely  és  Maros-Torda  megyékből  gyűjtötte  össze. 

Szerinte  a ház  felépítése  a következő  : 

A sarkokhoz  faragott  v.  faragatlan  nagyobb  köveket  helyeznek 
és  ezekre  a mindig  tölgyfából  négyszögletesre  faragott  talpfákat 
helyezik.  Természetesen  a sarkokon  kívül  is  tesznek  köveket, 
mert  a talpfáknak  nem  szabad  a földet  érniök.  A fundamentumot 
csak  lejtős  helyen  találjuk  meg.  Ilyenkor  a pince  félig  a földben, 
félig  a föld  felett  áll.  A pincét  egyszerűen  gerendákkal  és  eze- 
ken átvetett  deszkákkal  padolják,  amely  egyszersmind  a szobá- 
nak alsó  padlatát  is  alkotja.  A ház  dereka  másfél  öl  magas  ; a 
talpfából  egy  ölnyi  magasságig  emelkednek  ki  az  ajtó  oszlopok ; 
a fél  öl  magas  ablak  oszlopokat  pedig  csak  a talpgerendától 
számított  fél  ölnyi  magasságban  állítják  fel.  Az  ajtó,  — illetőleg 
ablak  oszlopok  hosszanti  véseteibe  járnak  bele  a makkosfák , 
melyeknek  másik  vége  egyszerű  vájt  rovással  (a  gömbölyű  bo- 
ronáknál) vagy  farkas  fogban  (a  négyszögűre  faragott  boro- 
náknál) illeszkedik  össze.  [1.  a Ili.  sz.  rajzot  d.)  a boronák , 
egyszerű  gerezd- ben  kapcsolódnak  egymáshoz,  e.)  az  ablak- 
tiigyek  a boronába  makkal  illeszkednek,  f.)  derék-fák , a.)  talp- 
gerendát] Az  ajtó-  és  ablak-oszlopok  tehát  egy  magasságban 
végződnek.  Reájuk  a záró  gerenda  jön,  majd  erre  a boronák 
mindaddig,  amíg  a más  fél  öl  magasságot  elérik,  végül  a leg- 
felsőbb boronákon  átfektetett  padlás-gerendák  zárják  a ház 
derekát.  A padlás-gerendák  végei  körös-körül  kiállanak  (részben 
az  eszíerhéj,  részben  a tornác  számára);  reájuk  fektetik  a 4 
koszorúfát  ezekhez  pedig  a fedélzetet  tartó  szarufákat  illesz- 
tik. A házat  zsindelylyel,  téglával  (bükkfalapok),  deszkával,  vagy 

* Népr.  Ért.  1900.  101  old. 

graniccal  (talán:  dranicával?)  födik  (régebben  szalmával  födték). 
A ház  homlokzatánál  gyakori  a Oéber-fal  t.  i.  „a  végső  pár 
szarufát  csak  a kakas  ülőig  tartják  meg,"  ahonnan  egy  pár  fer- 
dén felállított  kis  szarufa  támaszkodik  a szomszédos  szarufák 
végéhez.  „Az  így  nyert  függélyes  szarufa  közét  veszszőből  font 
és  sárral  betapasztott  fallal  töltik  ki,  vagy  ami  újabban  még 
gyakoribb  : deszkafallal  látják  el.“  (1.  a II.  sz.  képet.) 

„A  deszkafal  díszesebb  kiképzést  (?)  is  megenged,  míg  a 
sárral  tapaszolt  vesszőfalazat  számára  a vakolat  és  meszelés 
vagy  festés  marad. “ 

Azt  azonban  nem  említi  szinte,  hogy  milyen  lehet  az  a 
„díszesebb  kiképzés"  ? Azt  hiszem,  hogy  — így  magunkra 
hagyatva  — áttört  díszítésre  gondolhatunk,  amint  azt  általá- 
nosságban láthatni. 

„A  fedélhajlás  arra  való,  hogy  a tetőről  lesiető  vizet  egy 
pillanatra  visszatartsa  stb.“  Hogyan  jön  létre  a fedélhajlás? 
„A  szarufák  végére  fél  öl  hosszú  és  ék  alakra  faragott  u.  n. 
vendégfát  tesznek,"  miáltal  a fedélzet  alsó  része  nyilván  való- 
lag  homorú  hajlást  mutat. 

A fiistlyuk  vagy  a fedél  felső  sarkán,  vagy  a zsindely- 
sorok közül  domborodik  ki,  gyakran  azonban  hiányzik,  mely 
esetben  körös-körül  az  eszterhéj  alatt  hagyott  szűk  nyíláson 
szabadul  ki  a füst. 

„Fednek  sima  zsindellyel  és  fednek  tarajos  zsindelylyel 
is.  Ez  a fedélnek  kellemes  díszt  kölcsönöz  s különösen  a felső 
ormon  és  az  alsó  sor  csepegésén  elmaradhatatlan." 

A tapaszolás  tartósabbá  tételéért  megbolhaszegelik  a 
ház  oldalát  kívül-belül  (fölülről  lefelé  irányuló  faszegeket  ver- 
nek a boronákba),  vagy  esetleg  ferdén  álló  léceket  szegeznek 
fel,  amelyek  a tapasztást  erősen  megfogják.  „A  tapaszolás 
anyaga  sár  (talán  agyag  ?),  vegyítve  polyva  — vagy  szalma  — 
és  trágyalével."  Ez  a nagyobb  részben  szalmából  és  agyagból 
álló  fal  természeténél  fogva  rossz  hővezető  ; télen  a hideget, 
nyáron  a meleget  nem  engedi  át. 

„A  tornác  (leírása  hiányzik)  nem  szerves  része  a háznak 

a felépítésben,  de  azzal  kapcsolatba  lép.  A régiek  csak  akkor 
állították  fel  a tornácot  mikor  a ház  teljesen  készen  volt." 
(Mikor  már  kissé  meg  is  rokkant.)  A tornác  díszíti  a házat, 
védi  a falat  az  eső  ellen  és  pompás  ruhaszárító  hely. 

Az  ereszről  azt  mondja  Szinte,  hogy  „a  szükség  szülte 
a tüzelőhely  elhelyezésekor."  Okoskodása  a következő : „Fa- 
házban a tüzelőhely  csak  a középen  lehet  a gyúlékony  anya- 
gok miatt.  így  találjuk  azt  az  erdei  fakunyhókban  stb.“ 

A jobban  berendezett  háznak  a közepén  azonban  nem 
állott  jól  a tűzhely,  tehát  félre  tették  a fal  mellé,  ahol  a tűz 
magasságáig  kő-  vagy  téglafalat  húztak,  a tűzhely  fölé  kályhát, 
cserepest  emeltek  füst-  és  szikrafogónak,  a cserepesnek  a 
folytatása  a liijuba  vezető  ferde  kürtő  volt.  De  a kürtő  nyí- 
lásához oly  annyira  közel  volt  a gyúlékony  szalmafödél,  hogy 
ezt  tovább  kellett  tolni,  messzebb  kellett  vinni,  tehát  „a  fedelet 
odébb  tették,  kieresztették,  a faltól  elhelyezték  s így  jött  létre 
az  eresz  a füst,  a tűz  miatt." 

Nagyon  észszerű  okoskodás,  figyelmet  érdemel.  Hogy 
Szintének  feltétlenül  igaza  lehet , azt  mi  sem  bizonyítja  inkább, 
mint  az  a körülmény,  hogy  az  összes  székely  házakban  a tűzhely 
mindig  a szobát  és  az  ereszt  elválasztó  falnak  közepe  táján  van. 

A „székely  házat"  8 típusban  szemlélteti  Szinte,  mely 
típusok  egyszersmind  a székely  házat  egy-egy  fejlődési  foko- 
zatán mutatják  be.  Eme  profil-  és  alaprajzok  között  különösen 
hármat  tartok  igen  fontosnak,  miért  az  1.,  4.,  6.  számú  ábrá- 
kat, mint  a Szinte  fejlődési  fokozatában  — véleményem  szerint 
— a legfontosabbakat,  a IV.  sz.  rajzban  mutatom  be. 

Az  1.  ábra  egy  — mind  a három  oldalán  nyitott  — 
ereszt  (tehát  egy  előcsarnokot)  és  egy  házat  mutat.  Önkény- 
telenül jut  eszembe  e rajz  szemléleténél  az  árja  ház  ősalakja 
„s  ez  áll  egyetlen  lakóhelyiségből,  amelyben  a tűzhely  lángja 
lobog  és  egy  elébe  tett  előcsarnokból,"  vagyis  amint  azt  az 
1.  ábra  mutatja. 

íme  tehát  a székely  ház  fejlődése  hajnalán  nem  más, 
mint  az  árjaház  ős-alakja  ! ? 

Az  1.  ábrán  az  eresz  hátsó  oszlopa  vésettel  van  ellátva 
a makkos  fa  részére,  vagyis  itten  már  saroksasfa.  A ház  alján 
köröskörül  földtöltés  fut,  hogy  védje  a falat  a felcsapó  víz 
ellen. 

Ha  az  eresz  felét  a kamara  foglalja  el,  amelynek  kedvéért 
természetesen  a falat  hátul  és  bütiibé>  kiépítik,  akkor  az  egy 
oldalon  nyitott  eresz,  mögötte  a kamara  és  mellettük  a ház  — 
áll  előttünk.  A család  nagyobbodása  miatt  még  egy  szobát 
építenek  a másik  oldalon  is  és  ekkor  a 4.  ábra  mutatja  a ház 
alaprajzát.  Ezt  a házat  tartja  Szinte  a székely  ház  igazi  típu- 
sának. Ez  pedig  egyezik  azzal  az  alaprajzzal,  amilyent  Huszka 
mutat  be,  csakhogy  a hálófülkék  itten  hiányoznak,  ami 
azonban  éppenséggel  nem  baj,  mert  Huszka  is  említi,  hogy  a 
hálófülkék  nagyon  sokszor  elmaradnak. 

Kissé  azonban  megzavar  a 6.  ábra.  Ez  egy  Parajdi 
(Udv.  m.)  székely  ember  háza.  A tornáccal,  illetőleg  rácso- 
zattal zárt  eresz  mögött  konyha  van,  ami  székely  háznál  nagyon 
is  rendellenes.  Az  ereszből  balra  és  jobbra  egy-egy  szobába 
lépünk,  melyeknek  egyikéből  kamarába,  másikából  oldalházba 
(háló)  nyílik  egy-egy  ajtó.  Az  eresz,  illetőleg  a bejáró  fölött  a 
fedél  előre  ugrik,  kinyúlik,  ami  nagyon  szokásos. 

Ez  a 6.  ábra  némi  elmélkedésre  ad  okot.  Jankó  pompás 
kijelentésének  az  ereje:  „amint  a kamrás  eresz  kizárólag  szé- 
kely, úgy  a konyhás  pitvar  kizárólag  német"  — kissé  meg- 
gyöngül, mert  itten  nyitott  eresz  van.  Itten  azonban  Huszka 
jön  segítségünkre,  midőn  azt  mondja,  hogy  „az  eresz,  illetőleg 
a pitvar  megetti  éléskamra  konyhává  alakult  még  székely 
földön  is  az  urasabb  házaknál." 

Most  már  az  a kérdés,  hogy  az  eresz  mögötti  helyiség 
a fejlődés  útján  alakult-e  konyhává,  vagy  pedig  ezt  úgy  tanul- 
ták el  a székelyek  a szászoktól? 

Én  ez  utóbbi  feltevés  mellett  vagyok,  Szinte  szerint 
azonban  ez  a természetes  fejlődés  eredménye.  Figyelemre  mél- 
tónak találom  azonban  a Huszka  megjegyzését,  hogy  az  ura- 
sabb  házaknál  látjuk  a konyhás  ereszt,  valamint  azt  a tényt, 

hogy  minél  közelebb  megyünk  a szászokhoz,  annál  nagyobb 
számban  látunk  ilyen  konyhás  ereszt,  vagy  éppenséggel  kony- 
hás  pitvart.  Példa  rá  Marostorda  megye,  hol  a konyhás  pitvart, 
saroksasfák  közé  épített  favázas  házat,  sőt  a meredek  orom- 
falat is  — mindmegannyi  germán  hatás  — nagyon  sokszor 
feltaláljuk. 

Ezek  után  a székely  ház  általános  típusául  fölvehetjük 
azt  az  alakot,  ahol  a nyitott  v.  rácsozattal  könnyen  elzárt 
eresz  mögött  a kamra,  az  eresztől  balra  és  jobbra  egy  kisebb 
és  egy  nagyobb  szoba  van,  esetleg  oldalfülkével  egyik  szoba 
azonban  hiányozhatik  L.  II.  A.  képet. 


A ház  és  udvara  gyergyói  medencében. 


A telek  beosztása. 


A telket,  melyen  a lakóház  és  a melléképületek  vannak, 
általánosan  belsőségnek  nevezik,  gyakori  azonban  a jószág 
és  az  élet  elnevezés  is.  Különösen  ez  utóbbi  kifejezés  igen 
plasztikus.  Az  élet  3 részből  áll  : udvar,  csűrkert  és  vete- 
ményeskert. A telek  majdnem  mindig  biitü-vz  1 van  az  utcára, 
vagyis  a legtöbbször  hosszúkás  telek  keskeny  végével  jön  az 
utca  felé.  A csűrkert  az  udvar  mögött  van,  míg  a veteményes- 
gyümölcsöskert  helye  nagyon  esetleges.  Sokszor  a ház  mögött, 
vagy  annak  folytatásában,  máskor  a házzal  szemben  „az  élet 
másik  szegiben“  találjuk  meg. 

A telek  berendezése  nagyon  változatos,  mégis  a látottak 
alapján  kiemelek  két  típust,  amelyek  több-kevesebb  változással 
ismétlődnek. 

Első  és  talán  leggyakrabban  ismétlődő  típust  az  V.  sz. 
vázlatos  alaprajz  1.  ábrája  mutatja.  Téglány-alakú  telket  látunk 
itten,  amely  két  nagyobb  részre  tagolódik : udvar  és  csíírkert. 

A kapun  belépve  baloldalon  látjuk  a lakóházat  (2),  melyet  kis 
virágos  kert  (1)  választ  el  az  utcától.  A ház  folytatásában  van 
a sütő  (3)  és  a csürestálló  (4).  Ezen  épületek  mögött  keskeny 
szalagban  húzódik  végig  a veteményes  — (5)  és  a gyümölcsös 
kert  (6)  (Ez  utóbbi  meglehetősen  ritka.).  A kaputól  jobbra 
veteményes  kertet  (8)  találunk,  utánna  következik  a kút  (9)  és 
a máglya  (10),  az  árnyékalja  (11)  és  más  ereszek  (12).  Az 
udvart  kert  (kerítés)  zárja  el  a következő  résztől : a csürkert- 
től , melyben  egyedül  a csűrt  (7)  találjuk. 

A második  típust  az  V.  sz.  alaprajz  2.  ábrája  mutatja.  A 
hosszú,  keskeny  telkekre  jellemző  ez  a beosztás.  T.  i.  itt  az 
udvarnak  egyik  felén  vannak  az  épületek  (1  = sütő \ 2 = ház, 
3 = kamara,  4 = faragó  árnyék , 5 — szekerárnyék , 6 = 
istálló,  7 = csűr,  8 = árnyékalja  v.  eresz)  és  mögöttük  lát- 
juk a veteményes  és  gyümölcsös  kertet.  Az  udvart  derékszög 
alatt  bezárja  a nagy  csűr,  mely  mögött  a csűrkert  van. 

A gyergyói  gazda  tehát  kicsiny  telkét  (kbl.  egy  hold)  ugyan- 
csak sűrűn  beépíti  különféle  épületekkel.  Lakóház,  csűr,  istálló , 
fásszin,  szekerárnyék , faragó  árny  ék  v.  árny  ék  alj  a,  sütő ' 
áisztió-pajta,  tyúk-pajta , kutya-hajiba  sorakoznak  sűrűn  egy- 
másmellé s teszik  könnyűvé  a tűz  terjedését. 


A ház. 


A gyergyói  székely  igen  ügyes  faragó  mester,  amit  legfő- 
képpen az  bizonyít,  hogy  minden  jóravaló  gazdának  udvarán  ott 
találjuk  a faragó  árnyékot  v.  árnyékalját  mindenféle  véső,  faragó, 
fúró,  fűrészelő  szerszámmal  fölszerelve.  Ezért  a gyergyói  nem 
mesteremberrel  építteti  házát,  hanem  „kalákába"  hívja  a sógorságot, 
komaságot  „s  ahajt  egy  minutum  alatt  összekoppancsák  a házat." 

Mélyebb  fundámentumot  ritkán  látunk,  csak  éppen  a kő 
vagy  téglaházaknál,  ami  azonban  igen  kevés  van.  Téglányalakot 
kerítenek  közbe  nehány  nagyobb  lapos  rendesen  faragatlan  ter- 
méskővel, melyeket  talpköveknek  neveznek.  A kövekre  közvet- 

lenül  a 4 talpgerenda  jön  (lucfenyőből,  vagy  bükk-fából),  melyek 
egymással  lapos- gerezdben  (v.  kócs-gerezd)  kapcsolódnak.  T.  i 
az  alsó  gerendának  felső  részét  s a felső  gerendának  alsó  részét 
vastagságuk  Vs  részéig  laposan  vésik  be,  sokszor  azonban  a 
felső  gerendánál  a bevésés  elmarad.  A talpgerendákra  a közfal- 
talpakat  vagy : kereszttalpakat  fektetik,  mindig  eggyel  keve- 
sebbet, mint  ahány  szobából  fog  állani  a ház.  Minden  ajtó  ré- 
szére két  ajtó-tügyet  állítanak  föl,  amelyek  külső  oldalukon 
vastagságuknak  felényi  részéig  be  vannak  vésve,  amely  vésetekbe 
a boronáknak  makkos  végei  jönnek.  Hogy  az  ajtótűgy  miként 
illeszkedik  be  a talpgerendába,  azt  a III.  sz.  rajzon  láthatni.  Ha 
már  az  ajtótűgyek  fel  vannak  állítva,  végig  fektetik  a talpgeren- 
dákon a boronákat , melyek  az  ajtótű^y  véseteibe  makkal 
illeszkednek  bele,  másik  végük  pedig  egyszerű  gerezdben  kap- 
csolódik egymáshoz.  Négy-öt  boronának,  — melyeket  jelen 
esetben  derekfáknak  neveznek  — felrakása  után  az  ablaktíí- 
gyeket  állítják  fel,  melyek  a boronába  szintén  makkal  illeszked- 
nek. Az  ablaktűgyek  külső  oldalukon  éppen  úgy  vannak  bevésve, 
mint  az  ajtótűgyek  és  véseteikbe  az  apró  makkfák  jönnek  be. 
Az  ajtó  és  ablaktűgyek  magassága  (egy  öl)  rendszerint  egyezik. 
Ezeket  kapcsolják  össze,  illetőleg  foglalják  le  a lefoglaló  boronák , 
melyeknek  téglányalakú  véseteiben  szintén  makkal  végződnek  a 
tűgyek.  A lefoglaló  borona  helyett  sokszor  az  agy-fákat  talál- 
juk (midőn  az  ajtó-  és  ablaktűgyek  nem  egyforma  magasságban 
végződnek).  Ezekre  még  3 — 4 borona  jön,  majd  a négyszögűre 
faragott  padló- gerendák,  melyeknek  végei  kbl.  egy  méter- 
nyire kinyúlnak  és  a velük  lapos  gerezdben  összeilleszkedő 
szélkoszorút  tartják.  A koszorúra  jön  a szarvazat.  A ház  vé- 
gein van  a bokorszarufa  (3  szarufa  fent  egy  bokorba  fut 
össze).  A bokorszarufákon  kívül  még  annyi  pár  szarufát  talá- 
lunk, ahány  közfaltalp  volt  letéve.  A szarufák  a szélkoszorúnak 
oldalas  véseteihez  szegeződnek  faszeggel,  mig  felső  végeik  lapos 
gerezdben  ölelkeznek  és  szintén  faszeggel  vannak  átszegezve. 
A szarufákat  felső  2/s  részüknél  a kakasüllők  foglalják  össze 
és  erősítik.  Végig  nyújtózkodnak  a szarufákon  a faragott  lécek 

(gyári  léc),  melyekre  azután  a zsindejt , dránicát,  vagy  deszkát 
szögezik  drót-  vagy  cigány-szeggel.  Régebben  gyakori  volt  a 
zsúppal  való  szalma-  v.  nádfödél,  amely  most  már  (hatósági 
rendeletre)  teljesen  lemaradt  és  a cserép  kezd  hódítani.  Mint 
érdekes  jelenséget,  megjegyzem  itt,  hogy  alulról  kezdve  a má- 
sodik léc  — melyet  feszítő'  lécnek  neveznek,  — vastagabb  a 
többinél  és  e tájon  kereken  körül  kidomborodik  a fedél.  (Ha 
ezt  pl.  rajzban  torzítani  akarnám,  éppen  fordítottja  lenne  a 
majdnem  mindig  rosszul  rajzolt  kínai  fedél  alsó  részének).  A 
fedélnek  eme  kidomborodásával  együttjár  az  is,  hogy  az  alsó 
zsindelysor  lejtése  meredekebb,  mint  a többié,  tehát  a feszítő 
léc  kettős  célt  szolgál.  T.  i.  a fedélzet  kidomborodása  a lero- 
hanó vizet  kissé  meglassítja,  viszont  a meredekebb  lejtőjű  alsó 
zsindelysor  taréjáról  a víz  gyorsabban  lecsepeg  és  azt  nem 
rothasztja. 

A mostan  leírt  székely  ház  gömbölyű,  vagyis  faragatlan 
boronából  épült  fel.  A gyergyói  székely  házaknak  70 — 75°/o-a 
most  is  ilyen,  újabb  időben  azonban  (15 — 20  év  óta)  nagyon 
gyakori  a négyszögűre  faragott  gerendákkal  való  építés,  melyek 
a háznál  farkas  foggal , (1.  a VII.  sz.  rajzot)  a csűrnél,  istálló- 
nál pedig  laposgerezdben  (kócs- gerezd,)  kapcsolódnak. 


Alaprajz. 


A typikus  gyergyói  székely  ház  alaprajzát  a Vili.  sz.  rajz 
mutatja.  A jelenlegi  házaknak  kbl.  80°/°-a  ilyen  alaprajzot  mutat, 
(a  tornác  kivételével,  mely  már  nem  oly  gyakori.)  A ház  3, 
illetőleg  4 részre  tagolódik.  T.  i.  a tornácból  belépünk  a nyitott 
ereszbe , innen  az  utca  felé  a nagy  házba  (i tiszta  ház , belső 
ház),  az  ezzel  szemben  levő  ajtón  a kicsi  házba  (lakóház  stb.) 
jutunk.  Az  eresz  mögött  húzódik  meg  a kamara  s esetleg  a 
duzma  (1.  a Vili.  sz.  rajz  2.  ábráját).  Ez  a beosztás  a leggya- 
koribb. Megtörténik  azonban,  hogy  a kamara  nem  kapja  meg 

ezt  a rendes  helyéi,  hanem  vagy  teljesen  elmarad,  — hiszen 
helyettesíti  a híd  (hiju,  padlás),  meg  a pince,  — midőn  azután 
a ház  eme  középső  részében  látjuk  a konyhát  a nagy  sütőke- 
mencével ; vagy  pedig  a nagy  ház  hátsó  szögletében  kap  kevés 
helyet  a kamara.  (Nagyon  ritka.) 

Sokszor  kettős  beosztást  mutat  a ház  : t.  i.  egy  nagyobb 
és  egy  kisebb  szobája  van,  melyeknek  ajtói  külön  nyílnak  az 
udvarról.  (1.  a IX.  sz.  képet.)  Az  ilyen  háznak  — rendszerint  — 
csak  egyik  szobájában  laknak,  mig  a másikat  kamarának  hasz- 
nálják; ételneműeket,  gazdasági  eszközöket  tartanak  benne.  Gya- 
kori az  is,  hogy  az  eresz  (mögötte  kamarával)  mellett  csak  egy 
szoba  van  (1.  a Szinte  fejlődési  sorozatának  3.  ábráját). 


A ház  kívülről. 


Kívülről  tekintve  legtöbbször  a ház  hármas  beosztást  mutat. 
Ugyanis,  — ha  szembe  nézünk  a házzal,  — középen  látjuk  a nyitott 
ereszt , ettől  balra  és  jobbra  egy  kisebb  — (kicsi  ház)  és  egy 
nagyobbrészt  (nagy  ház)  (1.  a X.  sz.  képet).  A házat  elülső  részén, 
esetleg  az  utca  felől  is  tornác  öleli,  azonban  mind  a tornácdeszkák- 
tiál , mind  a tornác  lábaknál  legtöbb  esetben  hiányzik  a díszítő 
faragás-vésés.  Feltűnő, hogy  milyen  szegényesen  díszíti  házát  agyer- 
gyói  székely.  A híres  székely  díszítő  művészetnek  — legalább 
mostan  — nagyon  kevés  maradványát  találjuk.  A nehéz  és  foly- 
tonos mezei  munka  (télen  az  erdőlés)  miatt  nem  marad  ideje 
a gyergyói  székelynek,  hogy  házát  díszítse,  cifrázza.  A háznak 
minden  részét  fenyőfából  készítik,  a fenyőfa  pedig  anyagi  mi- 
nőségénél fogva  sem  nagyon  alkalmas  a díszítésre,  faragásra, 
sem  nem  tartós;  hamar  romlik  pusztul. 

A tornác. 


Egy  keveset  a tornácból  a VIII.  sz. rajz  1.,  ábrája  és  a X.sz.  kép 
mutatnak.  A 2— 3 lépcsőjü  fcigarádics  a hosszútalpra  támaszkodik. 

A hosszú  talp  a ház  hosszában  vonul  végig  és  hozzá  az  illető 
helyeken  lapos  gerezdben  kapcsolódnak  a buta  talpak  (VIII.  sz. 
rajz,  2.  ábra).  Eme  kapcsolódások  fölött  — és  ott,  ahol  a ga- 
rádics  támaszkodik  a hosszú  talpra , — emelkednek  fel  a tornác 
lábak , melyeket  fönt  az  agyfa  köt  össze.  A hosszú  talp  hosz- 
szanti  vésetébe  illeszkednek  bele  a tornácdeszkák , melyeket 
felső  végeiknél  a hosszú  gerenda  foglal  össze.  A tornácon 
átjárásra  egyedül  a tornác  ajtó  szolgál,  melyet  még  legtöbb 
esetben  szoktak  díszíteni  a tornáclábakkal  együtt ; a díszítés 
illetőleg:  kifaragás  azonban  nagyon  egyszerű  és  változatossá- 
got alig  találunk.  A tornáclábak  három  részre  tagolódnak : egy 
rövid  felső-,  valamivel  hosszabb  alsó-  és  az  egésznek  kbl.  2/s-ét 
tevő,  egyszerűen  kifaragott  középső  részre.  Az  agyfa  a szél- 
koszorú alatt  kinyúló  gerendavégekkel  érintkezik.  A tárnác-alja 
deszkával  van  kipadolva,  sok  esetben  pedig  csak  földdel  kitöltve. 

A ház  fala  mindig  fehérre  van  meszelve.  A fal  úgy  készül 
el,  hogy  a faragott  boronákra  léceket  szegeznek,  vagy  jókora 
faszegeket,  u.  n.  bolhaszegeket  vernek  a boronák  hasadékaiba 
és  törekkel  vegyített  agyagot  vernek  a boronákra  (törek  = széna- 
szalma roncsaléka).  A faragatlan  borona  falnál  a léc  és  a bolha- 
szeg hiányozni  szokott,  mert  az  amúgy  is  megfoja  az  agyagat. 
Miután  az  agyag  kissé  megszikkadt  és  megrepedezett,  megsí- 
kálják  híg  agyaggal  simára,  ennek  megszáradása  után  pedig 
oltott  mészszel  szép  fehérre  meszelik.  A gerendavégekről  a 
ruhaszárító  horog  lóg  le. 


A födélzet. 


A födélzetnél  két  tipus  van  ; e két  típus  a kontyfödél  és 
a csonka-födélnek  felelne  meg.  Ez  utóbbi  típust  a medence  lakója 
géberes  háznak  nevezi  úgy  látszik,  általános  ez  az  elnevezés  (1.  a 
XI.  sz.  képet).  Eme  kép  a házvégdísz  alkalmazására  is  mutat  példát 
T.  i.  a csonka  kontyfödélnél  megmaradt  — legtöbb  esetben  — 
deszkafalat  két  oldalt,  esetleg  fönt  is,  a házvégdiszek  élénkítik. 

A XII.  sz.  rajzban  a medencében  látott  házvégdíszeknek 
majdnem  valamennyi  típusát  bemutatom.  Említett  díszeken 
kívül  mindig  találunk  a házvég  deszkázatán  két  szeleid  lyukat, 
amelyeknek  kevés  változatú  formáin  kívül  áttört  díszítést  nem 
látunk,  mint  pl.  Kalotaszegen.*  A teljes  oromfalat  (ami  min- 
denesetre szász  eredetű)  és  annak  díszesebb  kiképzését,  nehány 
újabb  (gy.-szentmiklósi)  házon  láthatni. 

A kevés  változatú  háztető  díszekre  a XIII.  sz.  rajz  mutat 
néhány  példát.  Az  alsó  ábrák  a tulipánt  akarnák  utánozni,  a 
a felső  jobb  oldali  ábra  első  pillantásra  a farkas  fogban  kap- 
csolódó gerendavégekre  emlékeztet 

A födélzet  — - mint  már  említettem  — leggyakrabban 
zsindelyből  (fenyőfa  — ),  ritkábban  dránicából  (bükkfa  — ), 
fenyőfadeszkából  és  cserépből  készül.  Igen  jellemzőek  az  1900. 
évi  statisztika  (statisztikai  közi.  Ili.  köt.  1900)  ama  adatai,  melyek 
a házak  építése  anyagára  stb.  vonatkoznak,  miért  is  belőlük  egy 
kis  táblázatot  közlök. 


1900. 

Lakóházak 

anyaga 

Födélzet 

összes 

kőből  v.  r'i  i, 

, . i ■ , . , rabol 
teg  abo 

cserép 

zsindely! 
|v.  deszka 

nád  v. 
zsúp. 

Alíalú 

11 

1306 

75 

1238 

4 

1317 

Csomafalva 

5 

755 

34 

726 

— 

860 

Ditró 

17 

1435 

26 

1198 

228 

1452 

Kilyénfalva 

1 

170 

5 

121 

45 

171 

Remete 

13 

1177 

16 

763 

411 

1190 

Szárhegy 

19 

820 

49 

787 

3 

839 

Szt.  Miklós 

117 

1060 

172 

992 

14 

1178 

Tekerőpatak 

8 

494 

116 

378 

8 

502 

Újfalu 

9 

679 

38 

578 

72 

588 

* Érdekesnek  találom,  hogy  az  itten  bemutatott  ház  végdíszeknek 
több  típusa  kalotaszegen  is  általános  elterjedésnek  örvend,  sőt  Sebestyén 
K.  is  közölt  ilyeneket  Szegedről.  Jól  mondja  Sebestyén,  hogy  ezek 

A kémény  rendesen  hiányzik,  csak  2 — 3 fiistlik  van  ; a 
füst  szabadon  terjeng-  a hídban  és  nagyon  tartóssá  konzerválja 
a zsindely  födelet.  Régi  házaknál  még  most  is  lehet  látni  olyan 
kéményt,  mely  a cserepes  tetejéről  kiinduló  négy  tapasztott 
deszkából  áll.  E deszkák  felnyúlnak  a hiába,  ahol  fölöttük  a 
kecskén  nyugoszik  a koromfogókő  (tulajdonképen  szikrafogó). 
A hídban  a feljárótól  — melyet  a lappancs  föd  — balra  és 
jobbra  hombárokat , s zuszékokat  találunk  gabonával , zabbal, 
árpával  töltve.  A cserepes  fölött  a padláson  esős  kukoricát 
(töiökbuza)  látunk  elterítve  ; egyik  szegletben  gyapjút,  másikban 
ócskavasas  ládát  stb.  találunk. 


A ház  berendezése. 


Az  eresz  nagyon  gyéren  van  bútorozva,  hiszen  ez  csak 
amolyan  előszoba.  Középen  van  az  asztal,  mellette  a pad ; a 
szegeletben  van  elbújva  a vizes  edény  ( kártya ),  a falon  kisebb 
fogast  v.  ezt  pótló  szögeket  látunk. 

A kicsi  házban  v.  lakóházban  az  ajtótól  balra  eső  szög- 
letben van  a padláda  v.  kenyeres  pad  (1.  a VIII.  sz.  alaprajzot), 
ennek  folytatásában  a kanapé , mely  nappal  pad,  éjjel  ágy,  még 
pedig  kihéizós  v.  lefordittós  (gyermekágy).  Ezzel  derékszög  alatt 
húzódik  a másik  kanapé.  A szegletbe  nyúlik  be  a másik  oldal- 
ról az  ágy,  melynek  folytatásában  van  egy  láda  az  abrosz  s 
általában  az  eléjáró  ruhák  számára.  A következő  falnál  (a  ka- 
mara falánál)  van  a cserepes , mely  különösen  régebben  igen 
hatalmas  alkotmány  volt.  „Erre  borogassák  a fazekakat  s affélét. ÍC 


külön  fejezetet  érdemelnek  a magyar  díszítmények  gyűjteményében.  Igaz, 
hogy  sok  idegen  elem  betolakodik  (pl.  Kalotaszegen),  de  ott  azután  ér- 
demes dolog  annak  a vizsgálata,  hogy  milyen  Ízléssel,  csínnal,  kompo- 
zícióval rakja  a különféle  elemeket  egymás  mellé;  hogy  milyen  mértékben 
assimiiál ja  a honi  elem  az  idegent  v.  fordítva ; hogy  milyen  díszítéseket 
hoz  létre  negativus  és  milyent  pozitivus  formából  stb.  ? 

A cserepes  részei : a kemence  (kenyérsütésre),  jobb  felől  a sza- 
puló  üst  s alatta  a katlan , balfelől  volt  a ponk.  A ponk  sza- 
bad hely,  hol  a fazék  köré  gyűjtötték  a szenet  és  úgy  sütöttek- 
főztek.  Most  már  a ponk  helyett  diadalmasan  vonul  be  zplakten. 
A p ónkkal  és  a gócaljával  együtt  lassanként  elvész  a nép 
ajakéról  a sok  szép  mese  is ; az  anyóka  mondókáló  kedve  és 
a nyitott  tűzhelynek  romantikus  világítása  valósággal  okozati 
összefüggésben  vannak  egymással. 

A cserepes  és  a közelében  levő  láda  által  bezárt  sötét 
szegeletet  pacoknak  nevezik  s mindenféle  apróságot  dugnak  el 
oda.  A kemence  és  a szomszédos  fal  között  levő  tér  gyakran  meg- 
nyúlik a kamara  felé  és  az  így  keletkezett  helyet,  — mely  tehát 
az  eresz  mögött,  a kamara  szomszédságában  van  — duzmának 
nevezik.  (1.  a VIII.  sz.  rajz  2.  ábráját.)  L.  = láda,  T = tálas, 
P — pad,  K — kályha,  K,  = kasztén,  0 = üveges  (éveges.) 
A cserepes  és  az  ajtó  között  van  a kártyapad  v.  vizesedény 
tartó  pad.  A szobának  az  udvar  felöli  szögletéhez  közel  van  az 
asztal,  mely  körül  ritkán  látunk  székeket.  A szegényeknél  külö- 
nösen régebben,  de  most  is  sokszor  hiányzik  az  asztal,  melyet 
a kártyapad  helyettesít,  miért  ezt  evőpadnak  is  nevezik;  körü- 
lötte három  lábú  kicsi  székeken  ülnek.  A bejárótól  balra  a falon 
látunk  egy-két  ruhafogast,  tovább  a szegeletben  pócos , fiókos , 
nagy  almáriumot , azután  nagyobb  fogast,  melyen  kalán-villa- 
tányértartó  is  van.  Az  ágy  fölött  van  rendesen  a kakukos  óra. 
Fent  a padlóban  a szalonna- fákat  (3—4  léc)  szegezik  keresz- 
tül a gerendákon,  ahol  a friss  szalonnát  kissé  kiszárítják  s csak 
azután  teszik  a füstre. 

Az  ereszből  a másik  ajtó  a nagy  házba  nyílik.  Itt  nem 
laknak,  csak  a vendéget  vezetik  ide.  Berendezése  nem  sokban 
különbözik  a kicsi  háztól.  A VIII.  sz.  rajz  elég  jól  mutatja  a bú- 
torok elrendezését,  mégis  megemlítem  a pohárszéket  v.  évegest , 
mely  alul  kredenc , felül  éveges  (t.  i.  üvegeket  tartanak  benne 
s legtöbbször  üvegfala  van).  A kasztennek  három  változata  van  : 
1.,  a kasztén  (3  kihúzós  fiókkal),  2.,  láda  (fiók  nélkül)  és  3., 
kasztenes  láda  (felső  2/s  része  láda,  alsó  l/z  fiók.).  A vetett 

ágyban  rendesen  9 párna  van,  amennyit  minden  ügyes  asszony 
szokott  adni  a leányával,  itt  a cserepest  legtöbbször  érckemence 
(fiittő)  helyettesíti.  Mindkét  szobában  a gerendáról  dróton  lóg 
a függő  lámpi.  A nagyházból  nyílik  a kamara  ajtó.  A kama- 
rában kereken  körül  polcokat,  alattuk  lisztes  ládákat  találunk. 


A csűr. 


A csűrt  legtöbb  esetben  a csűrkertben  találjuk,  azonban 
istálló  nélkül,  amikor  is  az  istálló  az  udvaron  kap  helyet.  A 
jobbmódú  gazdáknál  van  külön  építve  az  istálló  és  a csűr  s ilyen- 
kor a csűr  is  két  odrit  s az  istálló  is  kettős  (egyik  része  a marhák,  — 
másika  lovakrészére.  A XIV.  sz.  kép  a két  odrit  tipikus  gyergyói 
csűrt  mutatja,  melynek  még  fiókja  is  van,  hogy  amig  egyik 
szekér  bent  rakódik , a másik  az  eső  ellen  védve  legyen. 

A jelenlegi  csűröknek  90%-a  faragatlan  boronákból  van 
építve,  7%  faragott  boronákból  lapos  gerezdben  (1.  a képet)  s 
kbl.  3%-a  farkas  fogban  összerótt  faragott  gerendákból.  A 
csűr  legtöbb  esetben  — épp’  úgy,  mint  a ház  — hosszában 
három,  magasságában  két  részre  tagolódik,  t.  i.  a csűr  dereka 
(tart  a koszorúig)  és  a szarv  azat,  illetőleg  tetőzet.  A csűrbe 
a csűrkapu  nyílik,  melynek  oly  nagynak  kell  lennie,  hogy  a nyí- 
lásán a gabonával  megrakott  szekér  {egész  vágás  szekér  *)  be- 
mehessen. A csürkapu  legtöbb  esetben  egy-szárnyú.  A csűr 
hátsó  részén  van  a kis  csíírajtó.  A csűr  dereka  a nagy  talp- 
gerendákon nyugszik,  ezek  viszont  a talpköveken.  (1.  a képet) 
A csűr  dereka  2 öl  magas;  majd  a koszorú  jön  (mely  össze- 
foglalja kereken  körül  a csűrt  és  az  odrokat),  melyen  nyugszik 
a szarvazat.  Rendszerint  deszkával  födik  a csűrt,  ritkábban  na- 
gyobb dránicával  s csak  legújabban  néha-néha  cseréppel.  A 
XIV.  sz.  képen  látható  csűr  typikus  forma  azonban  ettől  eltérő 

* A gyergyói  székelynek  háromféle  szekere  van:  egész  vágás  (v. 
hordószekér),  félvágás  (v.  erdölő  — ) és  kasos  (v.  nyargaló)  szekér. 

változatot  bőven  találhatni.  Egész  másként  mutat  a csűr,  ha  két 
v.  három  oldalon  is  körül  öleli  a kieresztés.  (1.  a XIV.  A.  sz. 
képet)  A kieresztést  különösen  akkor  alkalmazzák,  ha  együtt  van 
a csűr  és  az  istálló  ( csürestálló ).  Ilyenkor  az  istálló  padlását 
tartó  gerendák  1 — 2 méternyire  kinyúlnak  s így  a csűr  követ- 
kező része  — mintegy  az  emelete  — szélesebb  és  hoszabb, 
mint  a dereka.  Tehát  ugyanakkora  területen  fekszik  az  épület, 
de  köbtartalomban  sokat  nyert.  A kieresztést  legtöbbször  csak 
olyan  esetben  alkalmazzák,  midőn  az  istállónak  a csűrrel  egy 
fedél  alá  kell  menekülnie,  Természetesen  ilyenkor  az  odor  az 
istálló  felett  van  és  az  csak  a legkivételesebben  fordul  elő,  hogy 
az  odor  mindkétfelől  a maga  egészében  megvolna  és  hogy  mel- 
lette következzék  az  istálló. 

Az  istállónak  és  csűrnek  kombinálódásából  a következő 
alakok  jönnek  létre.  I.  A csűrtől  {csűr  csak  maga,  a középső 
rész,  melybe  a csűrkapú  nyílik)  balra  és  jobbra  van  egy-egy 
istálló  s ezek  fölött  az  odrok.  Ilyenkor  alkalmazzák  a kieresz- 
tést. Ez  a csürestálló. 

II.  Egyfelől  megvan  az  odor  egészen  s csak  a másik  ol- 
dalon szorult  az  istálló  fölé.  Ilyenkor  esetleg  csak  e homlokza- 
zaton  van  kieresztés. 

III.  Egyfelől  istálló,  másik  oldalon  egy  jókora  nyitott  eresz 
a szekerárnyék.  Itt  is  emeleten  vannak  az  odrok  és  a kieresztés 
három  oldalú. 

Eme  rendesebb  formákon  kivid  a csűr  sokszor  messze  túl 
teszi  magát  eredeti  hivatásán  és  univerzális  épülettömb  lesz  be- 
lőle. U.  i.  a voltaképeni  csűrön  és  két  egész  odron  kivid  ma- 
gában foglal  2 — 3 istállót,  ereszt;  végében  ott  van  a tyukpajta , 
kutyakotyec , faragóárnyék  stb.  (1.  a XV.  sz,  képet.) 


A csűr  belülről. 


Rendesen  a csűrben  találjuk  a jól  megvasalt  egész  vágás 
szekeret  (v,  hordőszeker ),  melynek  dereka  a lőcsök  tetejéig 


--Q  25  o~ 


szénával  van  megrakva,  hogy  ne  kellessen  mindegyre  felfutni  az 
odorba  v.  pajtahijera.  Egyik  szegeletben  vasvilla,  favilla,  ge- 
reblye támaszkodik,  másikban  töreket , polyvát , ucsut , murvát 
látunk,  ha  ugyan  nincsen  külön  kicsi  rekeszték.  A csűr  fölött 
van  a padlás , amely  tulajdonképen  a csűr  fölött  levő  résznek  csak 
felét  födi  és  a gerendákon  átvetett  néhány  deszkából  és  karóból 
áll,  tehát  mozgatható.  Erre  dobják  a szekérről  a szénát  vagy  a 
gabonát  s innen  egy  másik  munkás  továbbítja  az  odorba.  Sok- 
szor az  odor  emeletes ; t.  i.  a földtől  kbl.  egy  ölnyi  magasság- 
ban be  van  födve.  Az  így  két  részre  választott  odor  alsó  felébe 
rendesen  a polyvát  és  a sarjut  rakják.  Természetesen  a csűrtől  az 
odrokat  balról  és  jobbról  boronafal  választja  el.  A csűr  — alja 
nagyon  ritkán  van  padolva  — legtöbb  esetben  csak  agyaggal. 
Néha  a csürkapún  még  külön  kis  ajtó  is  van,  hogy  ne  kelles- 
sen mindig  a nagy  és  nehezen  járó  kaput  nyitni.  Régi  csűrökön 
érdekes  szerkezetű  fazárat : kölcsönét  (Szinte  malomzárnak  ne- 
vezi) láthatni  még  most  is  (1.  a XVI.  sz.  képet).  Gyakran  lábakat , 
kecskéket  (XVII.  sz.  rajz)  alkalmaznak  a csűrkapukra ; nagyon 
egyszerű,  de  épp’  oly  praktikus  és  elmés  szerkezet. 

Az  istálló  * (XVIII.  sz.  kép  Gy.  Újfaluból)  2 öl  széles, 
3 öl  hosszú  és  egy  soros  v.  két  soros , vagyis  a hidlástól  (amely 
üres  tért  föd)  balra  és  jobbra  van  hely  lovak  és  marhák  szá- 
mára. A hidlástól  a jászoly  felé  deszkák  vezetnek,  de  a ló  v. 
marha  előteste  alatt  mindig  a fánál  puhább,  ruganyosabb  agyag 
van.  A jászoly  fölött  ott,  ahol  lovak  vannak,  fogas  húzódik 
végig,  ami  tulajdonképen  nem  egyéb,  mint  hosszú  fogú,  nagy 
lajtorja  (létra)  melynek  fogai  közül  tépi  a ló  a szénát. 

A faragó  árnyék  és  a sütő  a nevezetesebb  épületek 
még  az  udvaron. 

A faragó  árnyék  egyik  legkedvesebb  tartózkodási  helye 
a gyergyói  székelynek.  Ott  látni  a faragó  csutakot , sulyok 
botot , a fészit , faragó  fészit  v.  szekercét , a bárdot  (széles 

*)  Az  istálló  mellett  van  a faragó-árnyék,  fönt  pedig  a kiereszt  s e 
ellátott  pajtahija. 

élű  fejsze),  vésőket,  kézvonót,  vonópadot,  fűrészeket  (ácsfü- 
rész,  ostorfűrész),  különféle  fúrókat,  (kerekszeg-,  bokázó-,  csap-, 
sarokfuró,)  továbbá  a ráspolyt , cirkalmot  stb.  E gazdag  fel- 
szerelés is  mutatja,  hogy  nagyon  sok  székely  házban  lakik 
valóságos  faragó  mester.  A faragó  árnyékot , szekér  árnyékot 
stb.  nagyon  egyszerűen  építik  fel.  Négy  nagyobb  talpkőre  — 
(sokszor  ezek  is  hiányoznak)  8 — 10  boronát  raknak  fel  három 
oldalon  és  ezekre  legtöbbször  csak  félfödelet  alkalmaznak.  Egy- 
egy  erősebb  szél  meg  is  ráz.  a-rezegteti  úgy  az  ilyen  könnyű 
alkotmányt,  hogy  szinte  elröpül. 

A sütő  kisebb  magános  épület,  (némelykor  a házhoz 
toldva)  mely  a kenyérsütő  nagy  kemencét  foglalja  magáanb 
és  nyári  konyhául  is  szolgál.  Itt  látjuk  az  ajtó  mellett  a gyer- 
gyói  ember  pompás  asztalát  : a szakasztót , mely  onnan  kapta 
nevét,  hogy  rajta  osztja,  szakasztja  szét  a tésztát  a gazdasszony. 
Itt  a szakasztón  korpás  lisztben  megforgatja,  gömbölyű  alakot 
ad  a tésztának  és  úgy  veti  be  a kemencébe.  A szakasztó  két 
kapocscsal  illeszkedik  a falhoz  és  egy  lábon  támaszkodik  a 
földre.  Ha  nincsen  szükség  reá,  a lábát  kikapják  alóla  s akkor 
a falhoz  simul. 


A kerítés. 


A gyergyói  székely  kertnek  mondja  a kerítést.  Leggyakoribb 
az  udvar  körül  a deszkakert , ami  azonban  többféle  lehet.  A 
sasfákat  hoszabb  deszkák  kötik  össze,  illetve  a deszkák  a sas- 
fákra vannak  szegezve ; néha  a sasfák  véseteibé  vannak  illesztve, 
máskor  pedig  függőlegesen  állanak.  Ez  utóbbi  esetben  fennálló 
kertnek  nevezik.  (1.  a XIX.  képet.)  Sokszor  egymás  mellett  álló  két 
karó  közé  vannak  illesztve  a szindeszkák , (melyek  csak  egyik  ol- 
dalukon vannak  fűrészelve,  tehát  : széldeszkák.)  A karók 
gúzszsal  vannak  összekötve,  mely  egyszersmind  a deszkákat  is 
elválasztja  egymástól.  Gyakori  a léckert  és  a sövénykert  ame- 
lyet mogyorófa  - és  nyirfaágakból  fonnak,  de  a fonás  iránya  nem  vi- 

szintes,  hanem  függőleges.  Fent  a sövény  a közbe  tett  karó 
miatt  kétfelé  hajlik,  feszül  szét  és  az  átmászást  nagyon  meg- 
nehezíti. Legtipikusabb  — de  már  nem  az  udvar  körül  alkal- 
mazni szokott  — kerítés  a zavara  és  ennek  mostoha  testvére : 
a csaposkert.  A zavara-kert  úgy  készül  el,  hogy  a vékonyabb 
boronát  (fenyőszálat)  négy  részre  hasítják  és  6 — 8 darabot 
egymás  fölé  tesznek  a karók  közé,  majd  a gúzs  következik 
(fenyő  borsikából,  vagy  nyírfa  vesszőből  készítik),  ezután  ismét 
6 — 8 zavara,  föléjük  gúzs  és  készen  Manzzavarakert.  Hasonló  hozzá 
a csaposkert.  A karók  közé  a vékony,  csapos  (ágas)  fenyőszálakat 
teszik  és  szintén  gúzszsal  kötik  össze  a karókat  ( 1.  a XX.  ké- 
pet.) Erdei  legelőket  szoktak  csaposkerttel  bekeríteni.  Ugyan- 
csak erdőn  — mezőn  készítik  a sánckertet;  t.  i.  sáncotásnak 
és  a sánc  szélére  ágakat  helyeznek,  az  ágak  fölé  pedig  földet 
hánynak  (egy  réteg  ág,  egy  réteg  föld). 

Minden  telekre  két  kapu  vezet : kis  és  nagykapu.  (1.  a 
XXI.  XXII.  XXIII.  sz.  képeket.)  A XXI.  sz.  képen  a kis  kapu  mögött 
kötélen  egy  hasábfa  lóg.  Ezt  inasnak  nevezik,  mert  a belépő 
v.  kimenő  után  beteszi  az  ajtót.  A két  kapu  a három  kapusas 
között  foglal  helyet.  A kapusashoz  vaskarikával  van  hozzá- 
erősitve  a kapusarok , melybe  alul  és  felül  egy-egy  záp  van 
beeresztve,  melyek  a kapu  deszkáit  mint  hevederek  foglalják 
össze.  A nagy  kapu  a másik  kapusasba  ütközik,  melyhez  egy- 
szersmind a kis  kapu  is  támaszkodik.  A kis  kapu  a harmadik 
kapusashoz  épp  úgy  illeszkedik,  mint  a nagy  kapunál  látható. 
A kapu  majdnem  mindig  fakilincscsel,  ritkán  : vaskilincscsel  zá- 
ródik. A kapúnál  kevésszer  előforduló  díszítést  nem  faragással 
hanem  lécekkel  eszközük  olyanformán,  hogy  a kapunak  függő- 
legesen álló  deszkái  fönt  lécekben  végződnek,  még  pedig  leg- 
többször ív  alakban.  Néha  látni  nagyon  egyszerű  áttört  díszítést  is. 

A híres  (nagy-)  székely  kaput  a medencében  kevés  pél- 
dányban találtam  fel  s leginkább  a medencének  Csikkal  szom- 
szédos területén.  Majdnem  mindig  fenyőfából  készítik  a nagy 
kapukat  és  díszítés,  meg  galambbúg  nélkül.  (1.  a.  XXIV.  és 
XXV.  sz.  képeket.) 


o 28  o — 


Az  udvarról  kis  hídon  át  lépünk  az  utcára.  A gyergyói 
székely  három-  négy  ászkot  vet  át  a sáncon,  arra  fenyőfából 
padlót  rak,  behinti  ezt  földdel  s készen  van  a híd. 


A gyergyói  és  a többi  erdélyi  székely-, 
illetőleg  magyar  ház. 


Arra  támaszkodva,  — amit  ezidőszerint  az  erdélyi  népies 
építkezésről  tudunk  — kétségtelenül  megállapítható,  hogy  a 
székelységnek  meglehetősen  sajátos  és  külön  álló  stílusú  és  dí- 
szítésű építkezése  van,  amely  mind  esztétikai,  mind  gyakorlati 
szempontból  elég  magas  fokú  fejlődésre  mutat.  A galambházas 
(galambbúgos)  nagy  kapu,  a nyitott,  illetőleg  zárt  eresz,  mögötte 
kamarával,  a szépen  kifejlődött  tornác  és  a kieresztéssel,  meg 
odrokkal  ellátott  (fiókos)  csűr  kétségtelenül  a székelység  saját- 
jai, illetőleg  a székely  építkezés  fejlődése  közben  alakultak  ki  igen 
célszerű  és  szép  formában.  Határozottan  intelligenciára  vall  az 
a körülmény,  hogy  a székely-építkezésben  a szépet  és  célszerűt 
mindig  együtt  találjuk,  amennyire  azt  az  építkezés  anyaga  és  az 
építő  ideje  megengedi. 

Huszkának  a munkálkodása  után  általánosan  ismeretes  a 
székelységnek  egyéni  és  ízléses  díszítő  és  faragó  művészete, 
Szinte  Gábor  pedig  érzékkel  mutatott  rá  és  ismertette  a szé- 
kelységnek rendkívül  célszerű  és  csinos  építkezését.  Erdély  nép- 
rajzára nézve  igen  nagy  kár,  hogy  a székelység  néprajza  ez 
időszerint  még  nincsen  részletesen,  monografiaszerűen  vidéken- 
kint  feldolgozva.  A székelység  nagyobb  része  etnografiailag 
eléggé  zárt  területen  lakott  és  lakik  még  most  is,  mert  a kör- 
nyező oláhságnak  éppen  tárgyi  néprajzi  tekintetben  cddigelé 
kevés  befolyása  volt,  inkább  germán  befolyás  látszik  helyenkint 
Az  általában  vallásos  és  konzervativus  székelység  — amely  már 
régóta  ugyanazon  foglalkozást  űzte,  — nagyon  hűen  megőrizte 

a tradíciókat  és  a tárgyi  néprajzot  illető  sok-sok  szokását  (nagy 
részét  öntudatlanul);  határozottan  veleszületett  jó  érzéke  a szép 
és  a célszerű  iránt  pedig  biztosította,  illetőleg  elősegítette  a fej- 
lődést. Az  újabb  időkben  rohamosan  bevonuló  kultúra  és  élén- 
kebb  közlekedés  részben  kiirtott  sok  érdekes  és  értékes  vonást, 
viszont  nem  egy  idegen  sajátságot  csempészett  be  és  tett  ho- 
nossá. Az  érintkezés,  a keveredés  pedig  napról-napra  erősbödik, 
ami  azután  nagyon  megnehezíti  a ma  etnográfusának  dolgát, 
különösen  a családi  etnográfia,  az  antropologia  s általában  a 
folklóré  tekintetében. 

Ma  is  azonban  még  nagyon  érdekes  terület  az  etnográ- 
fusra nézve  a székelység  lakta  föld,  első  sorban  Csík  és  Udv. 
megye  kevésbbé  Háromszék  és  a tarka  Marostorda  m.  Musz- 
kának és  Szinte  Gábornak  munkálkodása  után  is  a székely- 
ségnek  még  csak  a tárgyi  néprajzából  is  meglehetősen  keveset 
ismerünk,  legalább  az  alapos  eredményes  összehasonlításhoz 
keveset.  Sajnos,  hogy  Huszka  a „székely  ház"  ismertető  leírását 
oly  nagyon  rövidre  szabta,  azonban  amit  az  ő leírása  után  a 
„székely  házról"  ismerünk,  azt  a gyergyói  székely  házról  is 
mind  elmondhatjuk,  csak  az  oldal- ház  (amit  Huszka  hálófülké- 
nek nevez)  meglehetősen  ritka  a gyergyói  medencében.  Úgy 
szintén  nagyon  ritka  a zárt  eresz  előtt  deszkarácsozattal  elzárt 
tornác ; csak  a régibb  házakon  láthatni  még  effélét.  A fedélről 
azt  mondja  Huszka,  hogy  a szarufák  végei  „a  gerendáknak 
(valószínűleg  a padlásgerendákra  gondol)  a ház  elején  a 
falnál  mintegy  méterrel  kiálló  külső  végébe  csapozvák,  vagy 
szegezvék,"  mig  a gyergyói  háznál  a padlás  gerendák  végeire 
támaszkodó  koszorúfákhoz  illeszkednek  a szarufák  végei.  A fe- 
délzet ismertetésekor  azt  olvassuk  tovább  Huszkáná! Gyakran 
a zsindelylécek  között  a szarufák  felső  egyharmada  vagy  ne- 
gyede táján  léc  helyett  kisebb  fajta  gerendát  húznak  végig  a 
tetőzet  mind  a négy  síkján."  Itt  tehát  köröskörül  nyílás  kelet- 
kezik, melyen  át  a híju  lélegzik.  Ez  Gyergyóban , nagyon 
ritkán  fordul  elő,  hanem  erre  emlékeztet  a gyergyói  szé- 
kely háznál  a feszítő  léc , amelyről  már  megemlékeztem. 

Udv.  vm.-nek  Marostordával  szomszédos  részén,  a Sóvidéken 
lehet  nagyon  gyakran  látni  azt,  amit  Huszka  említ. 

A Huszka  „székely  háza“  és  a gyergyói  székely  ház  között 
azonban  lényeges  eltérések  nincsenek,  bár  bizonyos,  hogy  ezelőtt 
csak  50  — 60  évvel  is  másképen  nézett  ki  a gyergyói  ház.  Mint- 
hogy Gyergyóban  majdnem  kizárólag  a gyúlékony  és  nem  na- 
gyon tartós  fenyőfa  az  építkezés  anyaga,  továbbá  az  a körülmény, 
hogy  a gyergyói  székely  oly  sűrűn  beépíti  az  udvarát,  érthetővé 
teszi,  hogy  régebbi  házat  igen  keveset  találunk.  Ismeretes  az  is, 
hogy  a székelyeknél  mennyire  gyakori  bosszuállás  a gyújtogatás. 
Gy.  Újfaluban  érdekesen  lehet  konstatálni,  hogy  csak  az  újabb  idő- 
ben mennyit  változott  a ház  külső  képe.  Itt  t.  i.  egy  nagyobb  tűz- 
vész alkalmával  leégett  a falú  nagyobb  része.  Az  újonnan  épült  házak 
egymáshoz  nagyon  hasonlítanak,  de  márkevésbbé  a régiekhez. 

Ami  a „székelyház  megismerését  illeti,  legtöbbet  köszön- 
hetünk Szinte  Gábornak,  aki  a székely  házról  legértékesebb 
tanulmányát  a Néprajzi  Értesítőnek  1900.  évfolyamában  közölte. 
Ez  már  valóban  ismertető  leírása  a „székely  ház“-nak.  Különö- 
sen tanuságos  az  a nyolc  vázlatos  alap-  és  profilrajz,  melyekben 
— mint  fejlődési  sorozatban  — szemlélteti  a székely  házat. 
Gyergyóban  jártomban  láttam  e típusok  közül  a 3.  4.  5.  és  6. 
ábrában  rajzoltakat  cgy-egy  kis  eltéréssel  a tornácnál,  meg  a 
pincénél. 

Amit  általában  mond  Szinte  az  ő „székely  házának“  is- 
mertető leírásában  úgy  a felépítés,  mint  különösen  az  alaprajz 
és  a belső  berendezés  tekintetében  (a  két  utóbbit  éppen  gyer- 
gyói házról  mutatja  be)  kevés  lényegtelen  eltéréstől  eltekintve 
a gyergyói  székely  házról  is  elmondhatjuk.  Mindenesetre  nem 
véletlen  dolog,  hogy  a „székely  ház  igazi  típusát “ (1.  IV.  r.  4. 
ábráját  és  VIII.  rajzot)  Szinte  éppen  Gyergyóból  vette.  Csík- 
megye, illetőleg  a gyergyói  medence  geográfiái  nagy  elzárko- 
zottságánál  fogva  etnografiailag  is  zárt  terület  és  úgy  látszik, 
hogy  népe  is  a székelységnek  iegtörzsökösebb  része.  Kétség- 
telenül Csikmcgye  most  is  a legtöbb  érdekességgel  kínálja  a 
buvárkodót. 

Tehát  úgy  a Huszka , mint  a Szinte  „székely  háza"  kevés 
és  lényegtelen  eltérésektől  eltekintve  megegyezést  mutat  tárgyalt 
területünk  székely  házával.  Érdekes  azonban,  hogyha  a négy 
székely  megye  építkezését  hasonlítjuk  össze,  mennyi  eltérést 
találunk.  Már  Huszka  négy  csoportra  osztotta  a székely  kaput, 
midőn  az  osztályozás  alapjául  egyrészt  a díszítést,  másrészt  a 
kis  kapu  fölötti  ablaktérnek  díszítési  célokra  miként  való  fel- 
használását  vette.  E négy  csoport  elterjedési  köre  Háromszék 
m.,  Udvarhely  m.,  Csík  m.  és  a sóvidék  (Udv.  és  Marostorda 
m.  határán).  Ha  már  a nagy  jelentőségű  székely  (nagy-)  kapunál 
oly  lényeges  eltérések  mutatkoztak,  amelyek  elégségesek  voltak 
ahhoz,  hogy  a kaput  külön  csoportokba  kellessen  beosztani : 
akkor  nagyon  plauzibilis  a gondolat,  hogy  az  építkezés  többi 
részében  is  az  említett  területeken  ktilömbségnek  kell  lenni. 
Egy  s más  ktilömbségre  ez  idő  szerinti  kevés  tapasztalatom  és 
ismeretem  alapján  is  nem  nehéz  rámutatni. 

Ha  a „székely  házat"  fölvesszük  olyannak,  mint  amilyen- 
nek Huszka  és  Szinte  eddig  bemutatták,  mindjárt  konstatálhat- 
juk az  első  külömbségeket. 

Mint  minden  dolog  a világon,  úgy  a székelyház  is  fejlő- 
dött. Fejlődött  úgy,  amint  azt  a szükség  és  a célszerűség  meg- 
kívánta és  amint  a székelységnek  faragásra  és  díszítésre  való 
nagy  rátermettsége  lehetővé  tette. 

A fejlődésben  leginkább  elmaradt  a zárkózott  Csik  m. 
míg  a legszebb  fejlődést  Udvarhely  m.  mutatja.  A felső  Nyá- 
rád  vidékén  (Marostorda  m.)  és  a sóvidéken  még  szintén  sok 
erdei  székely  ház-tipust  találunk,  ellenben  az  Háromszék 
vmegyében  nagy  átalakuláson  (nem  fejlődésen)  ment  keresztül. 

A tipikus  székely  házat,  vagy  ahhoz  nagyon  hasonlót 
— legtöbb  példányban  ma  még  Csik  megyében  láthatjuk. 

A verandás  és  félemeletes  házat  [legnagyobb  számban 
Udvarhely  vm.-ben  látjuk.  A felső  Nyárád  — és  a sóvidéktől 
eltekintve  Marostorda  megyében  erős  városi  és  germán  hatást 
konstatálhatunk,  de  talán  a legérdekesebb  a tanulmányozás  cél- 
jából Háromszék  m.,  a hol  a valódi  tipikus  székely  házakon 

elkezdve  különféle  sajátságos  helyi  típusokon  át  az  oromfalas 
pitvaros  germán  házig:  mindenfélét  találunk. 

Miután  már  megállapítottuk,  hogy  a gyergyói  székely  ház 
lényegében  teljesen  egyezik  az  ez  idő  szerint  tipikusnak  is- 
mert székely  házzal,  a gyergyói  házat  egyszerűen  székely  ház- 
nak is  nevezhetjük.  A gyergyói  és  a csíki  házat  nem  tudom 
most  egymástól  elválasztani.  Feltűnő  azonban,  hogy  Csikban  több 
díszítést  és  faragott  nagy  székely  kaput  találunk  mint  Gyergyóban. 

Már  említettem,  hogy  az  Udvarhely  megyei  ház  a székely 
ház  legszebb  fejlődését  mutatja.  A pince,  vagy  a helynek  lej- 
tős volta  arra  kényszeríti  az  építőt,  hogy  félemelctes  házat  épít- 
sen, tehát  megjelenik  a lépcső  (garádics),  amelyet  esőtől,  hótól, 
a fattyuszarufákon  épült  fedél-kinyulás  véd,  melyet  oszlopok 
tartanak  és  igy  jön  létre  a rácsos  zárt  eresz  helyett,  a célnak 
szinte  úgy  megfelelő  könnyű,  csinos  veranda.  (1.  a XXVI.  A 
képet)  Kétségtelen,  hogy  a szükség  és  acélszerűség  hozta  létre 
ezt  a fejlődést.  Természetes,  hogy  a félemelet  meg  a veranda 
a tornácon  és  az  ereszen  is  változtat.  Az  ereszről  a rácsozat 
most  már  elmarad,  sőt  az  eresz  átalakul  nem  egészen  ajtós 
pitvarrá.  A tornác  pedig  most  már  nemcsak  esetleges  és  prak- 
tikus díszítője  a háznak,  hanem  egy  szükségessé  lett  folyosó 
különösen  ott,  hol  a szobáknak  külön  is  ajtóik  vannak.  A vad- 
szőlővel befuttatott  veranda,  a virágokkal  megrakott  áttört  dí- 
szítésű tornác  kedvesen  gyönyörködtetik  a szemet. 

Igen  érdekes,  amit  a háromszékmegyci  Szentföld  székely 
házáról  ir  Sebestyén  Károly  (1.  Népr.  Ért.  1905.  1 — 6 old.)  Ket- 
tős beosztású  házaknak  alaprajzait  látjuk  ottan.  A legtöbbször 
lakószobává  alakult  eresz  mellett  van  a „ tiszta  ház"  és  c 
mögött  húzódik  meg  a hosszú,  keskeny  kamara  („ hosszá  ház“) 
amely  jellemzője  az  említett  vidék  házainak.  Ez  a „ hosszú  ka- 
mara'1 azonban  nem  olyan  szabad  nyílással  ellátott  oldalfül- 
kéje a szobának,  amint  Huszka  említi,  hanem  kis  ajtója  a la- 
kóházzá alakult  ereszből,  vagy  az  eresz  mögötti  kamarából 
nyílik.  Ez  a ház  tehát  egy  kisebb  (a  kamarából)  és  egy  na- 
gyobb (a  tiszta  házból)  ablakkal  néz  az  utcára. 

Háromszék  megyében  azonban  még  igen  érdekes  alap- 
rajzú házakat  látunk. 

A XXVII.  sz.  rajzon  [I.  ábra  özv.  Damó  Gáborné  háza, 
Kisborosnyó.  a = ablak,  b = ajtó,  c = sparheld , d = ágy, 
e = tálas,  f = asztal,  g ==  kanapé]  látható,  hogy  az  eresz 
ajtót  kapott  és  hátulsó  részét  a „ szabad  kemence “ (sütő)  fog- 
lalja el.  (Ez  tehát  amolyan  konyhás  pitvar).  Az  utca  felé  az 
első  házba  lépünk,  mely  mellett  kis  ajtónyílású  kamara  kap  he- 
lyet. Az  ereszből  jobbra  a hátulsó  házba  jutunk,  melynek  há- 
tulsó sarkában  szintén  egy  kis  kamara  húzódik  meg.  A kamara 
és  a szemközti  fal  között  levő  sötétebb  helyet  „kudéc“-nek 
nevezik. 

A XXVII.  sz.  rajz  2.  ábrája  pedig  egy  istállóval  össze- 
épített házat  mutat.  [Farkas  Sándor  háza  Osdolán  a = ajtó, 
b = ablak,  c = kicsi  ablak.] 

A tipikus  székely  házon  kívül  tehát  Háromszék  megyé- 
ben elég  sok  változatot  látunk,  melyek  szintén  mint  tipusok 
jelennek  meg. 

Marostorda  megyében  — már  említett  kisebb  részedtől 
eltekintve  — nagyon  kevés  valódi  székely  házat  találunk.  A 
felső  Nyárád  vidékén  is  csak  a régebbi  házak  (1848  előtti 
időkből  valók)  mutatják  az  igazi  típust.  Most  már  pitvaros  — 
konyhás  v.  hármas  beosztású  favázas  házak  épülnek  a régi 
ereszes-kamrás  boronás  házak  helyett.  A marosszéki  favázas 
ház  felépítése  röviden  a következő: 

A négyszögletre  és  a középtájon  termés  köveket  (tarkö- 
vekkel) raknak  fundamentomnak.  E kövekre  jön  a lapos  be- 
véséssel összeilleszkedő  négy  talpgerenda  cserefából.  A hosz- 
szabb  talpgerendákon  a pádimentom  gerendákat  fektetik  át, 
melyeknek  végei  a ház  homlokzatánál  félölnyire  kinyúlnak, 
mert  beléjük  makkoljcík  a tornác-lábfákat.  A talpgeren- 
dákba először  a négy  sarkon  makkolják  be  a lábfákat.  Az- 
után minden  szoba  elválasztásnál,  továbbá  az  ajtók  és  abla- 
kok számára  szintén  állítanak  fel  lábfákat ; sőt  — ha  egyik 
lábfa  távol  van  a másiktól  — még  ferdén  is  állítanak  lábfákat. 

Az  ablak  alsó  része  az  ablak-talpfa  felső  része  : ablak-fejfa. 
A lábfákat  fönt  a bükkfából  faragott  koszom  gerenda  foglalja 
össze.  A koszorú  gerendákon  átfektetik  a padló  gerendákat , 
ezekre  a szarufákat  állítják,  melyek  a lécez  etet  tartják.  A lábfá- 
kat külömböző  magasságokban  átfúrják  és  a lyukakat  fiatal 
(karó-)  fával  kötik  össze. 

Az  igy  elkészített  favázas  házderekat  bükkfavesszővel  be- 
fonják és  betapaszolják.  A ház  alját  esőtől,  sártól  kis  magas- 
ságú töltés  védi,  körülfutva  a ház  három,  oldalán,  vagy  eset- 
leg tornácot  találunk.  A tornáclábfák  alsó  végei  a pádimentom 
gerendák  végeibe,  vagy  az  ezeken  végig  nyujtozkodó  tor- 
nác talpfába  illeszkednek,  fönt  pedig  az  ereszgerenda  fogja 
össze  őket. 

A XXVIÍ.  sz.  rajz.  3.  ábrája  (ház  Nyárád  mentéről)  a hár- 
mas beosztású  marosszéki  háznak  leggyakoribb  típusát  mutatja 
a belső  berendezéssel  együtt.  A lakóház  és  a tisztaház  veszik 
közre  a legtöbbször  konyhának  használt  keskenyebb  pitvart, 
melynek  egyik  hátsó  szögletében  a nagy  sütőkemence,  másik 
szegiben  egy  kis  kamara  húzódik  meg  (kép)  a = asztal,  á == 
ágy,  n.  a = nagyágy,  cs  = cserepes,  e — ecetes  hordó  (ti- 
pikus) f = ftittő,  k = kanapé  k = kasztén,  ka  = kamara 
ke  = kemence,  L = láda,  T = tálas,  Tü  = tükör,  V == 
vízpad,  ■>-  = pincelejárat. 

Van  kettős  beosztású  ház  is.  (A  szegényebbek  építenek 
ilyent).  A kettős  beosztású  háznak  csak  egyik  szobájában  lak- 
nak, mig  a másik  kicsi  szoba  inkább  csak  pitvar  s legtöbbször 
a fala  is  csak  úgy  könnyedén,  rakófából  van  felépítve.*  Az  ilyen 
ház  tehát  félig  favázas,  félig  boronás  faház.  Ez  az  alaprajz 
— különösen  a belső  berendezést  illetőleg  — sok  rokonságot 
mutat  a Vili.  sz.  rajz  2.  ábrával.  Csak  a nyitott  eresz  itten  fa- 
lat és  ajtót  kapott  (s  lett  belőle  ajtós  pitvar),  a duztna  helyét 
a kamara,  a kamara  helyét  pedig  a nagy  kemence  foglalja 

* Emlékezzünk  itt  vissza  a IV.  sz.  rajz  1.  ábrájára,  hol  az  eresz- 
nek nincs  is  fala,  csak  a saroksas  vésete  mutatja  a rakófák  helyét. 

cl.  A berendezés  is  meglepően  hasonló,  a tipikus  székely 
házéhoz.  Ez  a favázas  és  konyha  gyanánt  használt  ajtós-pitva- 
ros ház  tehát  a modern  (csak  belül)  székely  ház  ; t.  i.  felépí- 
tését tekintve  semmiképen  sem  székely,  de  belső  berendezése 
a valódi  székely  házéhoz  nagyon  hasonló. 

A székely  megyékről  megemlékezvén,  nem  mellőzhetem 
Aranyosszéket.  Aranyosszék:  néprajza  a legszorosabb  kap- 
csolatot mutatja  Torockó-  és  Tordáéval,  mivel  ezt  a szomszéd- 
ság s a népesedési  áramlatok  szükségessé  tették. 

Az  Aranyosszéki  ház  belső  berendezése  — amint  arról 
Jankó  J.  röviden  megemlékezik,  — még  emlékeztet  a régi 
székely  házéra,  de  felépítése  már  elütő  s a Marosszéki  újabb 
székely  házéhoz  hasonló,  sokszor  azonban  a vesszőfonat  he- 
lyett téglafalat  találunk  (amint  ez  Marosszéken  is  előfordul.  Az 
aranyosszéki  ház  jellemzője  a tornác,  melynek  sokszerű  játéka 
a háznak  öt  típusát  hozza  létre. 

Ezen  öt  típus : a végig-,  az  elül-,  a hátul-  és  a közbűi 
tornácos  ház;  végül  a tornác  csak  a pitvar  előtt  van  meg,  de 
kiugrik  erkélyszerűleg  : ez  az  udvarház.  Aranyosszéken  leg- 
gyakoribb a hátul  tornácos  forma.  Az  aranyosszéki  ház  említett 
öt  típusa  látnivalóan  nem  idegen  hatás,  hanem  a természetes 
fejlődés  eredménye.  Jankó  J.  felemlít  egy  átmeneti  típust, 
amely  Tordán  dominál.  T.  i.  a legkezdetlegesebb  végig  torná- 
cos háznál  a tornácnak  az  utcára  néző  végét  bedeszkázzák  és 
igy  az  egész  tornácot  az  utcai  vizsga  szemek  előtt  elrejtik. 
A deszkafalba  először  lyukat  vágnak,  majd  ablakot  tesznek ; 
később  a dezskafal  helyébe  rendes  fal  jön,  tehát  a ház  (most 
már  3 ablakú)  az  utcza  felőli  részén  kiszélesbedik.  Most  már 
természetszerűleg  következik,  hogy  az  udvar  felől  is  rendes  fa- 
lai állítanak  az  első  ház  hosszában,  miáltal  egy,  — - a háznak 
utcai  részétől  pitvarig  eső  — keskeny  szoba  keletkezik  : szun- 
dikáló hely  nyáron,  kamara  télen.  Ennél  a végig-tornácosból 
a hátul  tornácos  formába  való  átmeneti  alaknál  azért  időztem 
hosszasabban,  mert  ilyen  formát  magam  is  láttam  Gy.-Tekerő 
patakon.  T.  i.  itt  a tornác  a ház  homloka  előtt  végig  futott,  de 

az  utca  felöli  végén  és  az  udvar  felől  egészen  a nyitott  ere- 
szig áttört  díszítésű  deszkafallal  volt  elzárva.  Az  egész  meden- 
cében egy  ilyen  házat  láttam,  de  kérdezősködésemre  azt  a vá- 
laszt kaptam,  hogy  régebben  gyakori  volt  ez  a forma. 

Az  aranyosszéki  ház  hármas  beosztású  ; az  utca  felől  a 
ház  v.  első  ház , utána  a pitvar,  mely  két  részből  áll : elülső 
része  a pitvar  udvara , hátulsó  része  a pitvar  kamrája , hol  a 
kemence  van.  Harmadik  része  a háznak  a háíulsó  ház  vagy 
kamra.  Ez  az  említettem  marosszéki  modern  székely  házhoz 
hasonlít,  csakhogy  ottan  a pitar hátulsó  részén  tényleg  helyet 
is  kap  a kemence  mellett  egy  kis  kamara,  mig  itten  csak  név- 
leg  van  meg  a pitar  kamrája  s tulajdonképen  konyhául  hasz- 
nálják. A ház  tetőzete  négy  eléggé  meredek  oldallal  dűl  össze 
(egész  konty  födél  ) és  általában  zsindelyes.  Az  utcára  néző 
rész  : a favázat  azonban  sok  változatosságot  mutat.  A gyer- 
gyói  háznál  géberes- nek  nevezett  típustól  elkezdve  egészen 
a meredek  germános  oromfalig  mindenféle  átmeneti  formát 
láthatni. 

A torockói  ház  már  nem  favázas,  hanem  teljesen  faház, 
ahol  az  egymásra  rakott  boronákból  épül  fel  a ház  ; a boro- 
nák német-gerezdben  vagy  mokány  gerezdben  illeszkednek 
össze.  (Előbbinek  farkasfog,  utóbbinak  lapos  gerezd  a neve 
Gyergyóban.  (Mint  érdekes  dolgot  említi  fel  Jankó,  hogy  a 
torockói  házon  a boronafalat  kívülről  csak  az  ablakok  magas- 
ságának feléig  vakolják  és  meszelik  be  (Gyergyóban  sokszor 
csak  az  ablakok  körül)  és  hogy  a fedélzet  a füstlyukak  fölött 
hirtelen  meredekebb  lesz.  Mig  az  aranyosszéki  házon  az  ut- 
cára két  ablak  néz,  addig  a torockói  háznak  az  utcára  csak 
egy  ablaka  van  s az  is  vastag  deszka -spalettával  el  van 
födve.  Ez  Gyergyóban  is  általános.  (1.  X.  sz.  képet.  Gy. -Újfa- 
luból.) 

A pince  nyílása  úgy  Aranyosszéken,  mint  Torockón  a 
tornácnak  az  utca  felőli  végénél  van.  Kbl.  igy  van  Gyergyóban 
is.  (1.  II.  sz.  képet  Gy.-Sztmiklósról.) 

A tordai  polgári  kőház  az  említett  favázas  hátultornácos 

téglafalt!  aranyosszéki  házból  fejlődik  ki,  természetesen  az 
igényeknek  megfelelőleg  attól  kissé  belső  berendezésében  is 
eltér.  T.  i a konyhának  használt  pitvar,  — hogy  ne  kellessen 
a vendéget  rajta  átvezetni  — a ház  hátsó  részébe  kerül.  Az 
első  szoba  kiszélesedik,  amint  fentebb  rámutattam  és  három 
ablakkal  néz  az  utcára,  melyekre  zsalugátert  tesznek  ; a pince 
nyílása  sokszor  a ház  homlokfalánál,  az  ablakok  alatt  van,  sok- 
szor pedig  félemelettel  felemeli  a házat. 

Most  a kalotaszegi  házra  térek  át,  mely  az  aranyosszé- 
kivel sok  rokonságot  mutat.  Különösen  feltűnő,  hogy  a tor- 
nácnak Kalotaszegen  is  azt  a sokféle  változatát  találjuk,  mint 
Aranyosszéken.  Nézzük  csak  meg  az  1907.  évi  Népr.  Értesítő- 
ben dr.  Báthy  Zs.  tanulságos  értekezését  a bánffyhunyadi,  ille- 
tőleg a környékebeli  házról.  A 18.  ábra  elül-tornácos,  a 
24.  és  30.  hátul-tornácos,  mig  a 19.  23.  és  27.  ábrák  köz- 
bíil-tornácos,  a 20.  ábra  pedig  végig-tornácos  alakot  mu- 
tatnak. Itt  nem  látjuk  a pitar  előtt  kiugró  tornácot  (erkély — ), 
de  ismeretes,  hogy  ilyen  is  van  Kalotaszegen  (1.  Malonyai : A 
magy.  nép  művészete,  I.  köt.).  A kalotaszegi  boronás  ház  fel- 
építése épen  olyan,  mint  akár  a gyergyói  házé.  A ház  beosztása 
hármas ; fisáznak  (füstház)  nevezik  a pitvart  s épp’  úgy  meg- 
van a világossága  és  a kamarája , mint  Aranyosszéken.  A ház 
egyes  részeinek  nevei,  valamint  a belső  berendezés  részben 
Aranyosszékre,  részben  Marosszékre  emlékeztetnek. 

Báthkynak  említett  értekezésében  a 16.  ábra  ugyanaz,  mint 
a Szinte  fejlődési  sorozatának  (Népr.  Ért.  1900)  3.  ábrája  (a 
tornác  kivételével)  vagy  mint  az  általam  Gy.-Szentmiklósról 
közölt  II.  A.  sz.  kép,  de  azzal  a fontos  külömbséggel,  hogy  a 
Báthky  képén  a fal  csak  a kamarát  öleli  körül  és  a kis  sarkos 
eresz  két  oldalról  marad  nyitott. 

Most  még  Alsófehér  vármegyének  magyarságlakta  vidé- 
kéről emlékezem  meg  Lázár  István : Alsófehér  vm.  magyar 
népe  c.  munkája  alapján ; tehát  a marosujvári  és  nagyenyedi 
járások  magyar  lakosságnak  házáról  lesz  szó. 

Kétféle  házat  építenek  itten  általánosan : sövény  házat 


— o 38  o — 


és  vert  házat,  nrgy  ritkán  azonban  boronafából  is  (tehát  Szé- 
kely módon)  építenek.  A sövény  ház  favázas  épület  (sasfákkaj 
a sarkokon  és  az  ajtók  helyén),  melynek  falát  cserefa  ágból 
fonják  és  megvájkolják , (Tehát  mint  Marosszéken)  A szarufák 
a hiugerendáknak  méternyire  kiálló  végeibe  illeszkednek  (úgy 
mint  Marosszéken  v.  mint  Huszkánál).  A tetőzet  szalmából  vagy 
nádból  van;  a tető  két  végére  papot  tesznek  (mint  Göcsejben) 
s a háznak  utcára  néző  homloka  legtöbbször  géberes. 

A vert  ház  dereka  agyagból  készül,  melyen  a vakolatot  a 
beveret  faszegek  (Gyergyóban : bolhaszegek)  tartják.  Kalota- 
szegit, illetőleg  Aranyosszékre  emlékeztet  az,  hogy  „a  tornác 
alsó  végét  (?)  néhol  egész  a tetőig  érő  deszkázattal  zárják  sza - 
tonnás  kamarának'1  óA  ház  itt  is  hármas  beosztású  és  ajtós- 
pitvaros, melyben  hátul  a bábos  kemence  van,  mely  tehát  itt 
is  konyhául  szolgál,  mint  Aranyosszéken.  A pitvartól  balra  és 
jobbra  az  első-  és  hátsó  ház  van. 

A ház  berendezése  kbl.  egyezik  az  aranyosszéki  s általá- 
ban a székely  házéval.  (Érdekes,  hogy  az  eddig  említett  vala- 
mennyi terület  házának  berendezése  erős  hasonlóságot,  illetve 
kevés  eltérést  mutat.)  Az  elnevezések  igen  nagy  része  (pl.  a 
íájszóknak  legalább  is  4/5-e)  Marosszéken  is  ugyanez. 


Most  — miután  a nagy  részben  mások  munkálkodása,  — 
kisebb  részben  pedig  a saját  tapasztalataim  alapján  szerzett  tu- 
dásommal röviden  jellemezni  próbáltam  Erdély  székely  és  ma- 
gyar házainak  nagyobb  részét,  illetőleg  azokat  összehasonlítani 
igyekeztem  a gyergyói  házzal  — úgy  tűnik  fel  nekem,  hogy 
Erdélynek  (az  ismertetett  területeken)  a házait  az  építés,  az  alap- 
rajz stb.  tekintetében  két  jól  elkülöníthető  nagyobb . osztályra 
lehet  osztani.  T.  i.  Erdélyben  van  székely  és  magyar  építkezés. 
Talán  nagyon  banális,  sőt  nevetséges  is,  hogy  mintegy  fölfedezés- 
képen állítom  ide  ezt  a rég  ismert  igazságot.  Fontos  azonban, 
hogy  van  székely  ház  és  székely  építkezés,  amelynek  a határát 
ki  lehet  húzni  akár  a térképen  is.  A boronafákból  épült  nyitott 

v.  zárt  ereszes-kamarás  (esetleg  oldalfülkés)  ház  székely;  a fa- 
vázas, ajtós-pitv2ros-konyhás  ház  nem  székely. 

De  eme  két  nagyobb  osztály  az  általános  vonásokat  te- 
kintve, ismét  több  kisebb  osztályra  oszlik  fel  az  osztályok  között 
azonban  éles  határvonalakat  vonni  nehéz. 

Mégis  jól  látszik,  hogy  a székely  háznak  ősi,  eredeti 
formáját  Csik  m.  (Gyergyó)  és  Marostordából  egy  kisebb  terü- 
let mutatja;  a fejlődött  székely  házat  Udvarhely  vm.-ben  talál- 
juk föl,  mig  Háromszék  megyében  már  az  átalakult  székely 
háznak  többféle  típusával  találkozunk. 

Az  Erdélyben  levő  nem  székely  házaknak  nagy  csoportja 
szintén  két  kisebb  csoportra  oszlani  látszik.  T.  i.  felépítés  te- 
kintetében Toroczkó  és  Kalotaszeg  hasonlít  egymáshoz,  illetőleg 
különül  el  Aranyszéktől  és  Alsófehér  megyétől.  A marosszéki 
modern  székely  ház  ismét  más  csoportba  tartozik,  amennyiben 
ott  még  a ház  középső  részén  megtaláljuk  a kamarát. 

Az  erdélyi  nem  székely  házaknak  ajtós  pitvara  (pitvaros 
konyhája)  egyféle  idegen  hatásról  tesz  tanúságot  (épenséggel 
nem  látszik  természetes  fejlődésnek),  mig  az  erdélyi  székely  és 
nem  székely  házak  valamennyiének  a belső  berendezés  tekin- 
tetében megállapítható  föltétien  hasonlósága,  szinte  megegyezése 
bizonyos  egytivé-tartozásról,  de  mindenesetre  egyforma  hatás- 
ról tesz  tanúságot.  Hogy  említett  házaknál  mi  volt  a természe- 
tes fejlődésnek  és  mi  az  idegen  hatásnak  eredménye,  azt  nagy 
valószínűség  szerint  meg  lehet  állapítani.  így  pl.  Udvarhely 
megyében  a veranda  vagy  Aranyszéken  a tornác  többféle  alakja 
kétségkívül  fejlődés  utján  jött  létre,  mig  a marosszéki  modern 
székely  háznál,  — amely  régebben  egész  bizonyossággal  típusos 
székely  ház  volt,  — az  ajtós  pitvar  (konyha)  valószínűleg  idegen 
hatás  és  nem  fejlődés  eredménye.  (A  kamara  itt  még  ragasz- 
kodik a régi  helyéhez.) 

Mindenesetre  az  erdélyi  házak  hasonlósága  — s különb- 
ségének és  igy  az  eredetének  megállapítása  a jövő  munkája, 
midőn  minden  — többé-kevésbbé  — elkülönülő  vidékről  mo- 
nografikus munkáink  lesznek. 

